Τα Εισόδια της Θεοτόκου - Συναξαριστής Τα Εισόδια της Θεοτόκου - Συναξαριστής\nΣυναξαριστής Αγίου Νικοδήμου21 Νοέμβριου\nΤω αυτώ μηνί ΚΑ’, η εν τω Ναώ Είσοδος της Υπεραγίας Δεσποίνης ημών Θεοτόκου και Αειπαρθένου Μαρίας.\nΈνδον τρέφει σε Γαβριήλ Ναού Κόρη,\nΗ εις τον νομικόν Ναόν της κυρίας Θεοτόκου Είσοδος, επροξένησεν εις τους ορθοδόξους Χριστιανούς εορτήν θαυμαστήν και παγκόσμιον. Επειδή και έγινεν αύτη με παράδοξον τρόπον, και είναι ένα προοίμιον του μεγίστου και φρικτού μυστηρίου της ενανθρωπήσεως του Θεού Λόγου. Το οποίον δια μέσου της Θεοτόκου έμελλε να γένη εις τον κόσμον. Έλαβε δε την αφορμήν η εορτή των Εισοδίων δια την υπόθεσιν ταύτην. Η παναοίδιμος Άννα, επειδή όλην σχεδόν την ζωήν της επέρασε στείρα χωρίς να γεννήση παιδίον, τούτου χάριν παρεκάλει τον Δεσπότην της φύσεως ομού με τον άνδρα της Ιωακείμ, να χαρίση εις αυτούς τέκνον. Και αν επιτύχουν του ποθουμένου, ευθύς να αφιερώσουν εις τον Θεόν το γεννηθέν παιδίον. Και λοιπόν εγέννησε παραδόξως την πρόξενον γενομένην της σωτηρίας του γένους των ανθρώπων, την καταλλαγήν και φιλίωσιν του Θεού μετά των ανθρώπων, την αιτίαν της αναπλάσεως του πεσόντος Αδάμ, και της τούτου εγέρσεως και θεώσεως. Αυτήν λέγω την Υπεραγίαν και Δέσποιναν Θεοτόκον Μαρίαν. Όθεν όταν αύτη έγινε τριών χρόνων, επήραν αυτήν οι γονείς της, και επρόσφεραν κατά την σημερινήν ημέραν εις τον Ναόν. Και πληρούντες τας υποσχέσεις οπού έκαμαν, αφιέρωσαν την θυγατέρα αυτών εις τον χαρισάμενον ταύτην Θεόν. Και παραδίδουσιν αυτήν εις τους ιερείς, και μάλιστα εις τον τότε Αρχιερέα Ζαχαρίαν. Ο οποίος ταύτην παραλαβών, έμβασε μέσα εις το ενδότατον του Ναού, όπου μόνος ο Αρχιερεύς μίαν φοράν τον χρόνον εισήρχετο. Και τούτο εποίησε κατά βούλησιν Θεού, όστις έμελλε μετά ολίγον να γεννηθή εξ αυτής, δια την διόρθωσιν και σωτηρίαν του κόσμου. Εκεί λοιπόν η Παρθένος διέμεινε χρόνους δώδεκα, τρεφομένη μεν ξενοπρεπώς από τον Αρχάγγελον Γαβριήλ με τροφήν ουράνιον. Αξιουμένη δε της του Θεού εμφανείας, έως ότου επλησίασεν ο καιρός του θείου Ευαγγελισμού, και των ουρανίων και υπερφυσικών εκείνων μηνυμάτων. Τα οποία εμήνυον, ότι ο Θεός ευδόκησε να σαρκωθή από αυτήν φιλανθρώπως, δια να αναπλάση τον φθαρέντα κόσμον υπό της αμαρτίας. Τότε γαρ η Θεοτόκος εξελθούσα από τα Άγια των Αγίων, παρεδόθη εις τον μνήστορα Ιωσήφ (1), ίνα εκείνος υπάρχη φύλαξ και μάρτυς της παρθενίας αυτής. Και ίνα υπηρετήση, τόσον εις τον άσπορον τόκον της, όσον και εις την φυγήν την εις Αίγυπτον, και εις την απ’ εκείνης επάνοδον εις γην Ισραήλ. (Όρα τον εις τα Εισόδια λόγον του Δαμασκηνού, ομοίως όρα και εις τον Μηνιάτην και εις την Σάλπιγγα (2).)\n(1) Σημείωσαι, ότι αφ’ ου εμνηστεύθη ο Ιωσήφ την Παρθένον, επέρασαν τέσσαρες μήνες, και έπειτα ευηγγελίσθη η Θεοτόκος, καθώς λέγει Ιππόλυτος ο Θηβαίος εν τω χρονικώ Συντάγματι. Ούτος δε εστιν, ουχί ο παλαιός Ιππόλυτος ο Πάπας Ρώμης, καθώς σφαλερώς υπέλαβε Νικηφόρος ο Κάλλιστος, βιβλ. β’, κεφαλ. γ’, της Εκκλησιαστικής Ιστορίας, και Μελέτιος ο Αθηνών εν τω α’ τόμω της Εκκλ. Ιστορίας. Δεν είναι λέγω, ούτος, ο παλαιός εκείνος Ιππόλυτος. Αλλά ο νέος, όστις έζησε μετά τον παλαιόν, υπέρ τα επτακόσια έτη. (Όρα την Εκατονταετηρίδα.)\n(2) Σημείωσαι, ότι εις την εορτήν των Εισοδίων δύω εγκώμια έχει ο Νικομηδείας Γεώργιος, ο και την Ακολουθίαν αυτήν μελοποιήσας, ων του μεν πρώτου η αρχή εστι· «Καλάς ημίν υποθέσεων αρχάς». Του δε δευτέρου· «Αι των θείων πανηγύρεων ελλάμψεις». Ο Κωνσταντινουπόλεως Γερμανός εν, ου η αρχή· «Ιδού πάλιν ετέρα πανήγυρις». Ο Κωνσταντινουπόλεως Ταράσιος εν, ου η αρχή· «Φαιδρά και παράδοξος η παρούσα πανήγυρις». Ο Θεοφύλακτος Βουλγαρίας εν, ου η αρχή· «Και μνήμη μεν δικαίου». Ο Θεσσαλονίκης Γρηγόριος ο Παλαμάς δύω, εν μεν, ου η αρχή· «Επί των μειζόνων η κατά ανθρωπίνην δύναμιν». Έτερον δε, ου η αρχή· «Ει εκ του καρπού το δένδρον γινώσκεται». Τα οποία πάντα μετέφρασεν εις το απλούν η εμή αδυναμία, ήτις εφιλοπόνησε και εγκώμιον ίδιον εις την εορτήν ταύτην, και οκτωήχους Κανόνας συνέθετο. Άπερ πάντα ευρίσκονται εις την ιεράν και βασιλικήν Μονήν του Χιλανταρίου. Και ο βουλόμενος ζητησάτω ταύτα. Και τούτο δε σημειούμεν, ότι ουκ ορθώς γράφει Μελέτιος ο Αθηνών ότι ήτον τόπος χωρισμένος εις τον Ναόν, οπού μόναι αι παρθένοι έμενον και συν αυταίς έμενε και η Θεοτόκος. Και αι μεν άλλαι παρθένοι εξήρχοντο μετά την απόλυσιν και επήγαινον εις τον οίκον αυτών. Μόνη δε η Θεοτόκος επροσκαρτέρει εις τον Ναόν. Ου γαρ εις τον οίκον των παρθένων, αλλ’ εις αυτά τα Άγια των Αγίων εισήλθεν η Θεοτόκος κακεί έμενε τρεφομένη υπό Αγγέλου. Και αγκαλά τούτο εφαίνετο άτοπον να εισέλθη γυνή εις το ενδότατον του Ναού, το φαινόμενον όμως αυτό άτοπον εδιώρθωσεν ο Ζαχαρίας. Είπε γαρ εις τον λαόν, ότι ο Θεός δείχνει εις το έμπροσθέν του κρεμάμενον λογείον, πως θέλει να έμβη η Παρθένος μέσα εις αυτά τα Άγια των Αγίων. Και ούτως έπεισε τον λαόν, και έστερξαν να εμβάση την Παρθένον εκεί. Ούτως ο Θεοφύλακτος Βουλγαρίας γράφει εν τω εις τα Εισόδια λόγω του, λύων θαυμασίως το παρά τισι φαινόμενον άτοπον της εις τα Άγια εισόδου της Θεοτόκου. Αφ’ ου όμως η Κυρία Θεοτόκος εγέννησε τον Κύριον, εσυναρίθμησε ταύτην ο Ζαχαρίας ταις εν τω Ναώ προσκαρτερούσαις παρθένοις, ως Παρθένον ούσαν και μετά τόκον, διο και εφονεύθη. Ως λέγει ο Μέγας Βασίλειος εν τω εις την Χριστού γέννησιν λόγω.\nΤαις της Θεοτόκου πρεσβείαις Χριστέ ο Θεός ελέησον ημάς.\nΤῷ αὐτῷ μηνὶ ΚΑ΄, ἡ ἐν τῷ Ναῷ Εἴσοδος τῆς Ὑπεραγίας Δεσποίνης ἡμῶν Θεοτόκου καὶ Ἀειπαρθένου Μαρίας.\nἜνδον τρέφει σε Γαβριὴλ Ναοῦ Κόρη,\nἩ εἰς τὸν νομικὸν Ναὸν τῆς κυρίας Θεοτόκου Εἴσοδος, ἐπροξένησεν εἰς τοὺς ὀρθοδόξους Χριστιανοὺς ἑορτὴν θαυμαστὴν καὶ παγκόσμιον. Ἐπειδὴ καὶ ἔγινεν αὕτη μὲ παράδοξον τρόπον, καὶ εἶναι ἕνα προοίμιον τοῦ μεγίστου καὶ φρικτοῦ μυστηρίου τῆς ἐνανθρωπήσεως τοῦ Θεοῦ Λόγου. Τὸ ὁποῖον διὰ μέσου τῆς Θεοτόκου ἔμελλε νὰ γένῃ εἰς τὸν κόσμον. Ἔλαβε δὲ τὴν ἀφορμὴν ἡ ἑορτὴ τῶν Εἰσοδίων διὰ τὴν ὑπόθεσιν ταύτην. Ἡ παναοίδιμος Ἄννα, ἐπειδὴ ὅλην σχεδὸν τὴν ζωήν της ἐπέρασε στεῖρα χωρὶς νὰ γεννήσῃ παιδίον, τούτου χάριν παρεκάλει τὸν Δεσπότην τῆς φύσεως ὁμοῦ μὲ τὸν ἄνδρα της Ἰωακείμ, νὰ χαρίσῃ εἰς αὐτοὺς τέκνον. Καὶ ἂν ἐπιτύχουν τοῦ ποθουμένου, εὐθὺς νὰ ἀφιερώσουν εἰς τὸν Θεὸν τὸ γεννηθὲν παιδίον. Καὶ λοιπὸν ἐγέννησε παραδόξως τὴν πρόξενον γενομένην τῆς σωτηρίας τοῦ γένους τῶν ἀνθρώπων, τὴν καταλλαγὴν καὶ φιλίωσιν τοῦ Θεοῦ μετὰ τῶν ἀνθρώπων, τὴν αἰτίαν τῆς ἀναπλάσεως τοῦ πεσόντος Ἀδάμ, καὶ τῆς τούτου ἐγέρσεως καὶ θεώσεως. Αὐτὴν λέγω τὴν Ὑπεραγίαν καὶ Δέσποιναν Θεοτόκον Μαρίαν. Ὅθεν ὅταν αὕτη ἔγινε τριῶν χρόνων, ἐπῆραν αὐτὴν οἱ γονεῖς της, καὶ ἐπρόσφεραν κατὰ τὴν σημερινὴν ἡμέραν εἰς τὸν Ναόν. Καὶ πληροῦντες τὰς ὑποσχέσεις ὁποῦ ἔκαμαν, ἀφιέρωσαν τὴν θυγατέρα αὑτῶν εἰς τὸν χαρισάμενον ταύτην Θεόν. Καὶ παραδίδουσιν αὐτὴν εἰς τοὺς ἱερεῖς, καὶ μάλιστα εἰς τὸν τότε Ἀρχιερέα Ζαχαρίαν. Ὁ ὁποῖος ταύτην παραλαβών, ἔμβασε μέσα εἰς τὸ ἐνδότατον τοῦ Ναοῦ, ὅπου μόνος ὁ Ἀρχιερεὺς μίαν φορὰν τὸν χρόνον εἰσήρχετο. Καὶ τοῦτο ἐποίησε κατὰ βούλησιν Θεοῦ, ὅστις ἔμελλε μετὰ ὀλίγον νὰ γεννηθῇ ἐξ αὐτῆς, διὰ τὴν διόρθωσιν καὶ σωτηρίαν τοῦ κόσμου. Ἐκεῖ λοιπὸν ἡ Παρθένος διέμεινε χρόνους δώδεκα, τρεφομένη μὲν ξενοπρεπῶς ἀπὸ τὸν Ἀρχάγγελον Γαβριὴλ μὲ τροφὴν οὐράνιον. Ἀξιουμένη δὲ τῆς τοῦ Θεοῦ ἐμφανείας, ἕως ὅτου ἐπλησίασεν ὁ καιρὸς τοῦ θείου Εὐαγγελισμοῦ, καὶ τῶν οὐρανίων καὶ ὑπερφυσικῶν ἐκείνων μηνυμάτων. Τὰ ὁποῖα ἐμήνυον, ὅτι ὁ Θεὸς εὐδόκησε νὰ σαρκωθῇ ἀπὸ αὐτὴν φιλανθρώπως, διὰ νὰ ἀναπλάσῃ τὸν φθαρέντα κόσμον ὑπὸ τῆς ἁμαρτίας. Τότε γὰρ ἡ Θεοτόκος ἐξελθοῦσα ἀπὸ τὰ Ἅγια τῶν Ἁγίων, παρεδόθη εἰς τὸν μνήστορα Ἰωσήφ (1), ἵνα ἐκεῖνος ὑπάρχῃ φύλαξ καὶ μάρτυς τῆς παρθενίας αὐτῆς. Καὶ ἵνα ὑπηρετήσῃ, τόσον εἰς τὸν ἄσπορον τόκον της, ὅσον καὶ εἰς τὴν φυγὴν τὴν εἰς Αἴγυπτον, καὶ εἰς τὴν ἀπ’ ἐκείνης ἐπάνοδον εἰς γῆν Ἰσραήλ. (Ὅρα τὸν εἰς τὰ Εἰσόδια λόγον τοῦ Δαμασκηνοῦ, ὁμοίως ὅρα καὶ εἰς τὸν Μηνιάτην καὶ εἰς τὴν Σάλπιγγα (2).)\n(1) Σημείωσαι, ὅτι ἀφ’ οὗ ἐμνηστεύθη ὁ Ἰωσὴφ τὴν Παρθένον, ἐπέρασαν τέσσαρες μῆνες, καὶ ἔπειτα εὐηγγελίσθη ἡ Θεοτόκος, καθὼς λέγει Ἱππόλυτος ὁ Θηβαῖος ἐν τῷ χρονικῷ Συντάγματι. Οὗτος δέ ἐστιν, οὐχὶ ὁ παλαιὸς Ἱππόλυτος ὁ Πάπας Ῥώμης, καθὼς σφαλερῶς ὑπέλαβε Νικηφόρος ὁ Κάλλιστος, βιβλ. β΄, κεφαλ. γ΄, τῆς Ἐκκλησιαστικῆς Ἱστορίας, καὶ Μελέτιος ὁ Ἀθηνῶν ἐν τῷ α΄ τόμῳ τῆς Ἐκκλ. Ἱστορίας. Δὲν εἶναι λέγω, οὗτος, ὁ παλαιὸς ἐκεῖνος Ἱππόλυτος. Ἀλλὰ ὁ νέος, ὅστις ἔζησε μετὰ τὸν παλαιόν, ὑπὲρ τὰ ἑπτακόσια ἔτη. (Ὅρα τὴν Ἑκατονταετηρίδα.)\n(2) Σημείωσαι, ὅτι εἰς τὴν ἑορτὴν τῶν Εἰσοδίων δύω ἐγκώμια ἔχει ὁ Νικομηδείας Γεώργιος, ὁ καὶ τὴν Ἀκολουθίαν αὐτὴν μελοποιήσας, ὧν τοῦ μὲν πρώτου ἡ ἀρχή ἐστι· «Καλὰς ἡμῖν ὑποθέσεων ἀρχάς». Τοῦ δὲ δευτέρου· «Αἱ τῶν θείων πανηγύρεων ἐλλάμψεις». Ὁ Κωνσταντινουπόλεως Γερμανὸς ἕν, οὗ ἡ ἀρχή· «Ἰδοὺ πάλιν ἑτέρα πανήγυρις». Ὁ Κωνσταντινουπόλεως Ταράσιος ἕν, οὗ ἡ ἀρχή· «Φαιδρὰ καὶ παράδοξος ἡ παροῦσα πανήγυρις». Ὁ Θεοφύλακτος Βουλγαρίας ἕν, οὗ ἡ ἀρχή· «Καὶ μνήμη μὲν δικαίου». Ὁ Θεσσαλονίκης Γρηγόριος ὁ Παλαμᾶς δύω, ἓν μέν, οὗ ἡ ἀρχή· «Ἐπὶ τῶν μειζόνων ἡ κατὰ ἀνθρωπίνην δύναμιν». Ἕτερον δέ, οὗ ἡ ἀρχή· «Εἰ ἐκ τοῦ καρποῦ τὸ δένδρον γινώσκεται». Τὰ ὁποῖα πᾶντα μετέφρασεν εἰς τὸ ἁπλοῦν ἡ ἐμὴ ἀδυναμία, ἥτις ἐφιλοπόνησε καὶ ἐγκώμιον ἴδιον εἰς τὴν ἑορτὴν ταύτην, καὶ ὀκτωήχους Κανόνας συνέθετο. Ἅπερ πᾶντα εὑρίσκονται εἰς τὴν ἱερὰν καὶ βασιλικὴν Μονὴν τοῦ Χιλανταρίου. Καὶ ὁ βουλόμενος ζητησάτω ταῦτα. Καὶ τοῦτο δὲ σημειοῦμεν, ὅτι οὐκ ὀρθῶς γράφει Μελέτιος ὁ Ἀθηνῶν ὅτι ἦτον τόπος χωρισμένος εἰς τὸν Ναόν, ὁποῦ μόναι αἱ παρθένοι ἔμενον καὶ σὺν αὐταῖς ἔμενε καὶ ἡ Θεοτόκος. Καὶ αἱ μὲν ἄλλαι παρθένοι ἐξήρχοντο μετὰ τὴν ἀπόλυσιν καὶ ἐπήγαινον εἰς τὸν οἶκον αὐτῶν. Μόνη δὲ ἡ Θεοτόκος ἐπροσκαρτέρει εἰς τὸν Ναόν. Οὐ γὰρ εἰς τὸν οἶκον τῶν παρθένων, ἀλλ’ εἰς αὐτὰ τὰ Ἅγια τῶν Ἁγίων εἰσῆλθεν ἡ Θεοτόκος κἀκεῖ ἔμενε τρεφομένη ὑπὸ Ἀγγέλου. Καὶ ἀγκαλὰ τοῦτο ἐφαίνετο ἄτοπον νὰ εἰσέλθῃ γυνὴ εἰς τὸ ἐνδότατον τοῦ Ναοῦ, τὸ φαινόμενον ὅμως αὐτὸ ἄτοπον ἐδιώρθωσεν ὁ Ζαχαρίας. Εἶπε γὰρ εἰς τὸν λαόν, ὅτι ὁ Θεὸς δείχνει εἰς τὸ ἔμπροσθέν του κρεμάμενον λογεῖον, πῶς θέλει νὰ ἔμβῃ ἡ Παρθένος μέσα εἰς αὐτὰ τὰ Ἅγια τῶν Ἁγίων. Καὶ οὕτως ἔπεισε τὸν λαόν, καὶ ἔστερξαν νὰ ἐμβάσῃ τὴν Παρθένον ἐκεῖ. Οὕτως ὁ Θεοφύλακτος Βουλγαρίας γράφει ἐν τῷ εἰς τὰ Εἰσόδια λόγῳ του, λύων θαυμασίως τὸ παρά τισι φαινόμενον ἄτοπον τῆς εἰς τὰ Ἅγια εἰσόδου τῆς Θεοτόκου. Ἀφ’ οὗ ὅμως ἡ Κυρία Θεοτόκος ἐγέννησε τὸν Κύριον, ἐσυναρίθμησε ταύτην ὁ Ζαχαρίας ταῖς ἐν τῷ Ναῷ προσκαρτερούσαις παρθένοις, ὡς Παρθένον οὖσαν καὶ μετὰ τόκον, διὸ καὶ ἐφονεύθη. Ὡς λέγει ὁ Μέγας Βασίλειος ἐν τῷ εἰς τὴν Χριστοῦ γέννησιν λόγῳ.\nΤαῖς τῆς Θεοτόκου πρεσβείαις Χριστὲ ὁ Θεὸς ἐλέησον ἡμᾶς.


ΔΙΑΔΟΧΟΣ ΠΟΥΤΙΝ. ΟΙ ΚΟΙΛΙΑΚΟΙ ΣΤΗΝ ΕΞΟΥΣΙΑ Η ΖΩΗ ΤΩΝ ΓΕΝΕΩΝ ΣΤΗ ΛΟΤΑΡΙΑ – ΙΣΤΟΡΙΑ\n13 Μαΐου 2022 12 Μαΐου 2022 από nikos Adamopoulos\n1. “Λέγεται Ντμίτρι Κοβάλεφ. «Ο νεαρός άνδρας με τον οποίο ο Πούτιν είχε μακρά και εγκάρδια συνομιλία στην Κόκκινη Πλατείας», διάδοχος του Πούτιν;\nΟι δύο άνδρες γνωρίστηκαν στο χόκεϊ, άθλημα που αγαπάνε και οι δύο.\n“Τον διάδοχό μου θα τον επιλέξει ο λαός μέσω εκλογών», είχε πει το 2017.\nΕδώ γελάνε φυσικά, αν δεν ήταν κουβέντες για οργή και κατάρα. Με 60 ίσως και 70% ΑΠΟΧΗ με το μαφιόζικο εκλογικό σώμα να ψηφίζει ΑΠΟΚΛΕΙΣΤΙΚΑ, ο τρελαμένος Πούτιν θεωρεί τον εαυτό του Πρόεδρο και όχι Δικτάτορα-Νονό!\nΦυσικά, τον αναγνωρίζει επίσης ως πρόεδρο ΟΛΟ ΤΟ ΠΑΓΚΟΣΜΙΟ ΣΥΣΤΗΜΑ που έχει βολευτεί στην ευκολία πως η «κάλπη» μπορεί να εξιλεώνει όλων των ειδών τα εγκλήματα που διαπράττουν οι εξουσίες. Να αποκαλείς, ας πούμε, εγκλήματα πολέμου τα θύματα από τον άμαχο πληθυσμό, αλλά όχι και το σκοτωμένο αμούστακο έφηβο ακόμα, που το έντυσαν φαντάρο του έδωσαν ένα καλάσνικοφ στα χέρι και τον διέταξαν να ρίχνει στον απέναντι του, επίσης ένστολο παλικαράκι. Και όποιος φάει τον άλλο.\nΔεν υπάρχει χειρότερο πολίτευμα από τη ΔΗΜΟΚΡΑΤΙΑ. ΄Οχι επειδή, όπως έλεγε η πονηρή αλεπού ο Τσόρτσιλ, υπάρχουν και άλλα χειρότερα, αλλά γιατί με αλχημείες κάθε είδους, με εξαγορές, ατιμίες, προπαγάνδα μπορείς από Ρώσος «Κορλεόνε» να γίνεις Ρώσος πρόεδρος.\nΤώρα, λέει, ετοιμάζει ως Διάδοχο ένα τύπο τάλε κουάλε με τον ίδιο. Μεγαλωμένος ο…Ντιμίτρι στα γυμναστήρια και στα βάρη, με μοναδική έγνοια του τα μούσκλια και τους κοιλιακούς. Και φυσικά, όπως και το αφεντικό του, φαλλοκράτης, ομοφοβικός, ρατσιστής .\nΤί σας περιμένει, δύστυχα, σημερινά παιδιά, λίγα χρόνια μετά! Με έναν Κοβάλεφ στο θρόνο του Πούτιν! Τότε που δε θα γίνει μόνο της…Ουκρανίας. Ούτε καν θα προφτάσετε να αντικρύσετε από το παραθύρι σας το σύννεφο – μανιτάρι που θα ξερνάει θάνατο και καταστροφή .\nΝα ξέρετε από τώρα τους δολοφόνους σας. Δεν είναι μόνο οι Πούτιν και οι Κοβάλεφ. Είναι επίσης όσοι ανεγκέφαλοι θέλουν θύτες και θύματα στην ίδια πλευρά. Όσοι δεν εννοούν από κρετινισμό , τύφλα ή και από… ρούβλι μπουκωμένοι , να καταλάβουν πως τα όπλα του ΝΑΤΟ και τα πυρηνικά του Τσάρου δεν είναι ακριβώς οι ίδιες παρτίδες θανάτου. Ούτε οι Αμερικανοί φονιάδες των λαών και ο εθνικιστής Ρώσος, ο πατριωταράς που εγκληματεί για την ιστορική και ένδοξη πατρίδα του.\nΑκόμα είστε παιδιά. Θα καταλάβετε τη διαφορές τότε, που εμείς θα έχουμε φύγει πια. Και πέρα από τυχεροί που δε θα ζήσουμε το δικό σας Αρμαγεδώνα και με τη συνείδησή μας αναπαυμένη πως δεν σας σκοτώσαμε εμείς. ΄Οσοι σήμερα βγαίνουμε ευθαρσώς και διατρανώνουμε το σύνθημα «Ρώσοι μαφιόζοι, φονιάδες των παιδιών ».\nΠροφτάστε, όσο ακόμα είναι στο χέρι σας. Αφαιρέστε με κάθε μέσο τις εξουσίες από ….εκλεγμένους δημοκρατικά Τσάρους και Διαδόχους. Μόλις και προλαβαίνετε.\n2. Η Ρωσία δεν σκοπεύει να κλείσει την πρεσβεία της στη Βαρσοβία μετά το περιστατικό με τον Ρώσο πρεσβευτή<\n“Ανοιχτή θα παραμείνει η πρεσβεία της στην Πολωνία, δήλωσε η Ρωσία.\nΗ Ρωσία δεν εξετάζει το ενδεχόμενο να κλείσει την πρεσβεία της στη Βαρσοβία, δήλωσαν εκπρόσωποι της πρεσβείας στο πρακτορείο Reuters, μετά το περιστατικό που σημειώθηκε προχθές Δευτέρα, όταν άτομα που διαδήλωναν κατά του πολέμου στην Ουκρανία περιέλουσαν με κόκκινο σιρόπι τον Ρώσο πρεσβευτή στην Πολωνία ενώ πήγαινε να καταθέσει στεφάνι στο μνημείο των σοβιετικών στρατιωτών που σκοτώθηκαν στο Β’ Παγκόσμιο Πόλεμο”.\nΗ Βαρσοβία έδειξε το δρόμο. Γιατί όχι οι άλλοι; Πώς επιτρέπουμε να κυκλοφορούν ¨»Πουτινοειδή” στους δρόμους σαν τους Ρώσους εγκληματίες διπλωμάτες, χωρίς τουλάχιστον ένα κουβά μπογιά στη μούρη;\nΑπό τους Ρουβίκωνες μη περιμένετε. Τούτοι τα τσεκούρια τα έχουν για να κατεβάζουν τζαμαρίες στην Ουκρανική πρεσβεία. “Δεν δαγκώνεις χέρι που σε ταϊζει”. Πασίγνωστο.\n“Θεσσαλονίκη: Πήραν σηκωτή γυναίκα που φώναζε στον Τσίπρα «Προδότη, η Μακεδονία είναι ελληνική»\nΣαμαρας: «Μας εξοργίζουν τα αποτρόπαια εγκλήματα που κατακλύζουν κάθε μέρα την επικαιρότητα στην τηλεόραση… η ωμή βία, ο κυνισμός… αλλά μας εγκαρδιώνει ότι εκατομμύρια Έλληνες παρακολουθούν στην ίδια τηλεόραση τη ζωή του Αγίου Παϊσίου».\nΜητσοτάκης: “Ευχαριστούμε τον Τσίπρα, μας θύμισε τη χειρότερη κυβέρνηση -Έκλαιγαν οι συνταξιούχοι το 2015 έξω από τα ΑΤΜ\nΑυτή τη χώρα θέλουν. Μια Ελλάδα, κατάπτυστη, εξευτελισμένη ,διεφθαρμένη και σερνάμενη.\nΕΙΝΑΙ Η ΕΛΛΑΔΑ ΤΟΥ ΠΑΪΣΙΟΥ, ΤΟΥ ΣΑΜΑΡΑ , ΤΟΥ ΠΙΚΡΑΜΕΝΟΥ. ΚΑΙ ΠΡΩΤΙΣΤΩΣ ΤΟΥ ΚΟΥΛΗ ΤΟΥΣ . ΤΟΥ ΓΟΝΟΥ ΤΗΣ ΦΑΜΙΛΙΑΣ.\nΟΜΩΣ, ΠΑΝΩ ΑΠΟ ΟΛΑ, ΕΙΝΑΙ Η ΕΛΛΑΔΑ ΤΗΣ ΜΑΚΕΔΟΝΟΜΑΪΜΟΥΣ ΠΙΟ ΠΑΝΩ . ΤΟΥ ΔΕΞΙΟΥ ΧΑΧΟΛΟΥ. ΣΤΙΣ ΠΛΑΤΕΣ ΤΟΥΣ ΑΝΕΒΑΙΝΟΥΝ ΚΑΙ ΡΙΧΝΟΥΝ ΜΠΟΪ ΟΙ ΝΑΝΟΙ ΤΗΣ ΕΝΤΙΜΗΣ ΠΟΛΙΤΙΚΗΣ ΚΑΙ ΤΩΝ ΔΙΑΧΡΟΝΙΚΩΝ ΑΞΙΩΝ.\n2. Μαραντζίδης στο iefimerida: Η ακρίβεια απειλεί την κυβέρνηση, αλλά δεν ανατρέπει τις ισορροπίες -Ο ΣΥΡΙΖΑ δεν κερδίζει έδαφος\nΣτη γνωστή γραμμή της βιομηχανίας των πέτσινων δημοσκοπήσεων , που ακόμα και εν μέσω χαλασμού, δίνουν τον Κούλη τους… 100αρη. Αλλά με επιστημικοφανή κουκούλα τούτος.\nΟ γνωστός σφογγοκωλάριος της Δεξιάς. Πανεπιστημιακός τάχα. Με τον τρόπο που όλοι ξέρουν πια πώς πιάνει καρέκλα κανείς στα ΑΕΙ. Μοναδικό προσόν να έχεις μέση ευλύγιστη, κοινώς οσφυοκάμπτη για τα αφεντικά που σου ευνούχισαν την πέτσα και σε άφησαν γυμνό κακι τετραχηλισμένο\n΄Ελα, όμως, που πάντα η ζωή βγάζει τις μάσκες. Και μένει στη θέα και το φως το αποκρουστικό τους μούτρο.\nΒέβαια, σιγά που κωλώνουν. Τους φτύνεις και λένε βρέχει .Την έχουμε δει τη σκηνή, όταν πάλι έλεγαν τα ίδια. Και τα βραδυα των εκλογών , βλέπουν τον ουρανό σφοντύλι.\n3. Θεσσαλονίκη -Θάνατος 7χρονου: Υποψίες ότι κατέληξε από τη νόσο των λεγεωνάριων\nΜπα, η μάνα του το σκότωσε. Πίσω έχουμε πάλι ένα…δράμα απιστίας. Μια νέα Μήδεια εκδικείται. Αν αμφιβάλετε, ρωστήστε τη Νικολούλη και την παρέα της. ΄Η τους αμοδιψείς τρομοκράτες των δελτίων ειδήσεων του ΑΝΤΕΝΑ(*). Εκείνοι ξέρουν.\n4. Καιρός: Έρχεται ο πρώτος μίνι «καύσωνας» -Πού και πότε θα έχει 30άρια\n΄Αντε πάλι η φυλλάδα με τους Καλλιάνους της. Ακόμα δε ζεστάθηκε το κοκαλάκι μας από το χειμώνα, που τουλάχιστον στην ορεινή Ελλάδα, ως τώρα καλά κρατεί, και αρχίσανε την τρομολαγνία με τους καύσωνες και τα …ακραία φυσικά φαινόμενα. Κι “όπως βαρούν, χορεύουν” τα μαϊμουδάκια που τους πιστεύουν. Για να βγουν έξω, θα πρέπει να τους δώσει την άδεια ο Αρναούτογλου.\n5. Αυτά τα ζώδια θα έχουν μια δύσκολη χρονιά\nΤο 2022 δεν θα είναι ευχάριστο.\nΣαν κάποιοι άλλοι, επίσης, υψηλής παιδείας και στοχασμού ζωδιοταλαίπωροι τούτοι , που, αν η Μπήλιου δεν τους πει ποια μέρα είναι ανοιχτή η τύχη τους να συναντήσουν τον πρίγκιπα στο άλογο καβάλα, ή έστω να αφήσουν να σκάσει στο χειλάκι τους χαμόγελο, δεν κάνουν βήμα έξω από το λαγούμι που τους φυλάκισε η αστρολογία της απάτης και του τσαρλατανισμού.\nΤον τρομοκρατημένο άνθρωπο τον έχεις όμηρο. Τον κάνεις ό,τι γουστάρεις. Και ακόμα χειρότερα Πάσχει από το σύνδρομνο της Στοκχόλμης . Ο βασανιστής , είναι ο σωτήρας του. Χρόνια η πάθηση, αδύνατη η θεραπεία.\n6. Eurovision 2022: Προκλητική η Αλβανίδα -Σχημάτισε τον εθνικιστικό αετό με τα χέρια\nΑνεγκέφαλος θεσμός ,λούμπεν και σούργελα οι συμμετέχοντες και με λοβοτομή ανοιχτή οι θεώμενοι και ακροώμενοι .\nΔεν είναι απλά σκουπίδι ,όπως σπεύδουν πολλοί να χαρακτηρίσουν ένα τσίρκο εθνικσιμού ,πατριωτικής τύφλας, αλλά και σεξισμού. Είναι πολλά μαζί. Ζωοπανήγυρις υποκολτούρας και ξεφτίλας.\n(*) Οι ειδήσεις και ο εθισμός στα επουσιώδη\nAκουσα συμπτωματικά το χθεσινοβραδινό κεντρικό δελτίο ειδήσεων του ΑΝΤ1, περιμένοντας να πληροφορηθώ για το τι συμβαίνει στην επικράτεια, την ακρίβεια, τον πόλεμο και ό,τι έχει σχέση με την αγωνία των Ελλήνων για την επόμενη μέρα. Ηταν σχεδόν απίστευτο αλλά, όσο άκουσα, πάνω από μισή ώρα σίγουρα, αφορούσε εγκλήματα «που έχουν συγκλονίσει το πανελλήνιο» καταπώς αρέσκονται να λένε οι καλοί παρουσιαστές. Είναι αλήθεια ότι μερικά εξ αυτών [βιασμοί ανηλίκων, γυναικοκτονίες, παιδοκτονίες απαιτούν μια εκ των άνω διερεύνηση]. Να ήσαν όμως μόνο αυτά πάει στο καλό -λες, έτσι είναι η κοινωνία μας [μικρό κομμάτι της κοινωνίας μας]. Οχι. Υπήρχαν ανταποκριτές παντού όπου συνέβησαν οι απεχθείς πράξεις, γίνονταν συνδέσεις και «ρεπορτάζ» με θείους, αδέλφια, κουμπάρους, ξαδέλφια, περιοίκους, άσχετους, έναν δικηγόρο-μαϊντανό κι άλλους δικηγόρους με πόζα μάλιστα, λεκτική και σωματική, που δεν είχαν βέβαια να προσθέσουν κάτι διαφωτιστικό όλοι αυτοί ή κάπως κατατοπιστικό, αλλά μιλούσαν με άνεση στο μικρόφωνο [και δεν κρυβόταν κάποια ανύψωση, ένα ψήλωμα της ύπαρξής τους].


blog Archives - Το Δικτυακό Μάρκετινγκ στην ΕλλάδαΤο Δικτυακό Μάρκετινγκ στην Ελλάδα\nΠως διαφέρει μία εταιρία MLM από μία Παραδοσιακή…\nPosted in Uncategorized\t| Tagged blog, mlm, network marketing, success, δικτυακό μάρκετινγκ, επιχείρηση\t| Leave a reply\nΑυτή η @#%$@! επιχείρηση δε δουλεύει!!!\nΟ καινούργιος μου διανομέας παραπονιόταν: “Αυτή η @#%$@! επιχείρηση δε δουλεύει!!!”\nΚαι είχε δίκιο. Η επιχείρηση δεν δουλεύει.\nΈτσι έπρεπε να πω στον καινούργιο διανομέα μου μία ιστορία. 🙂\nΨάχνεις το καλύτερο αυτοκίνητο για σένα, και το αγοράζεις αυτό το αυτοκίνητο.\nΜετά, δεν έχεις μάθει πως να οδηγάς το αυτοκίνητό σου.\nΔεν έκανες ποτέ μαθήματα οδήγησης, ποτέ δεν πήγες να οδηγήσεις μαζί με τους γονείς σου, ποτέ δε διάβασες το εγχειρίδιο με τις οδηγίες. Δεν ξέρεις ποιο είναι το κάθε πεντάλ και που μπαίνει το κλειδί για να ξεκινήσεις τη μηχανή.\nΤο μόνο πράγμα που έκανες ήταν μερικές απόπειρες “δοκιμής και λάθους”. Φώναξες στο αυτοκίνητό σου, “Μπρος οδήγα!” Αλλά το αυτοκίνητό σου δεν οδηγούσε μόνο του.\nΟπότε τώρα έψαξες μία επιχείρηση δικτυακού μάρκετινγκ που είναι κατάλληλη για σένα. Αγόρασες την επιχείρηση και γράφτηκες.\nΑλλά ποτέ δεν έμαθες πως να κάνεις την επιχείρηση να δουλέψει.\nΤο μόνο που έκανες ήταν να δοκιμάζεις και να κάνεις λάθη. Έλεγες τις λάθος λέξεις σε μερικούς φίλους και σε δύο ανθρώπους που γνώρισες τυχαία.\nΚαι η επιχείρησή σου δεν χτίστηκε μόνη της. Η επιχείρησή σου δε δούλεψε.\nΔεν πήγες στην εκπαίδευση του Σαββάτου. Δεν έκανες 3μερή τηλεφωνήματα με τον ανάδοχό σου. Δεν διάβασες το εκπαιδευτικό εγχειρίδιο που σου έδωσα. Δεν πήγες μαζί με τον ανάδοχό σου όταν αυτός έπαιρνε τηλέφωνα και μιλούσε με υποψηφίους. Δεν έμαθες πως να προσκαλείς ανθρώπους σωστά σε μία παρουσίαση. Δεν αφιέρωσες χρόνο για να μάθεις τη “Συνταγή των 4ων Βημάτων της Επιτυχίας.” Δεν έμαθες κανένα αποτελεσματικό “Παγο-θραύστη” και φράσεις για να ανοίγεις μία συζήτηση. Δεν έμαθες πως να συστήνεις την επιχείρησή σου. Δεν έμαθες πως να κάνεις τη “Βασική Ερώτηση Καταλληλότητας”. Δεν έμαθες πως να χρησιμοποιείς τις διαφορές μεταξύ αναγκών και επιθυμιών. Δεν έμαθες πως να εντοπίζεις τους καλύτερους υποψηφίους. Δεν έμαθες πως να ανοίγεις μία παρουσίαση. Δεν έμαθες πως να κάνεις ένα τηλεφώνημα παρακολούθησης. Δεν έμαθες το πρώτο πράγμα που πρέπει να πεις σε έναν άγνωστο υποψήφιο. Δεν έμαθες πως να παρακινείς ανθρώπους. Δεν έμαθες πως να εντοπίζεις και να δημιουργείς ηγέτες. Δεν έμαθες γιατί οι υποψήφιοί σου λένε “Όχι” όταν θα έπρεπε να συμφωνούν μαζί σου. Δεν έμαθες ποια είναι τα πρώτα πράγματα που χρειάζεται να δείξεις σε έναν καινούργιο συνεργάτη σου. Δεν έμαθες πως να…\nΟπότε σταμάτα να κατηγορείς την επιχείρηση.\nΗ επιχείρηση δε δουλεύει.\nΜην κατηγορείς τους “ανόητους” υποψηφίους, τον καιρό, την οικονομία, τις τιμές των προϊόντων, το πλάνο μάρκετινγκ ή τον ανάδοχό σου.\nΑν θέλεις να οδηγήσεις το καινούργιο αυτοκίνητο που αγόρασες … μάθε να οδηγάς.\nPosted in Uncategorized\t| Tagged Big Al, blog, mlm, network marketing, success, Tom Schreiter, δικτυακό μάρκετινγκ, επιτυχία, επιχείρηση\t| Leave a reply\nΑσκηθείτε στη δημιουργική Αναβλητικότητα\nΗ Δημιουργική Αναβλητικότητα είναι μία ιδιαίτερα αποτελεσματική τεχνική προσωπικής απόδοσης. Μπορεί να αλλάξει τη ζωή σας.\nΕίναι γεγονός ότι δεν μπορείτε να κάνετε όλα όσα πρέπει να κάνετε. Πρέπει να αναβάλλετε κάτι! Μην φάτε αμέσως τους μικρότερους ή λιγότερο άσχημους βατράχους. Φάτε τους μεγαλύτερους και πιο άσχημους πριν από οτιδήποτε άλλο.\nΗ διαφορά ανάμεσα σε εκείνους που έχουν υψηλή απόδοση και σε εκείνους που έχουν χαμηλή απόδοση, καθορίζεται σε μεγάλο βαθμό από τι επιλέγουν να αναβάλλουν. Εφόσον πρέπει ούτως ή άλλως να αναβάλλετε κάτι, αποφασίστε σήμερα να αναβάλλετε δραστηριότητες μικρής αξίας. Αποφασίστε να αναβάλλετε, να αναθέτετε σε άλλους ή να παραλείπετε εξ ολοκλήρου εκείνες τις δραστηριότητες που δεν συμβάλλον ιδιαίτερα στη ζωή σας ούτως ή άλλως. Ξεφορτωθείτε τους γυρίνους και επικεντρωθείτε στους βατράχους.\nΑυτό είναι κομβικό σημείο. Για να μπορέσετε να θέσετε σωστές προτεραιότητες, είναι εξίσου βασικό το να ορίζετε τι έχει πρώτιστη σημασία, αλλά επίσης και τι έχει ελάχιστη σημασία. Πρώτιστη σημασία έχει κάτι που κάνετε περισσότερο και συντομότερα, ενώ ελάχιστη σημασία έχει αυτό που κάνετε λιγότερο και αργότερα, αν το κάνετε καθόλου.\nΚανόνας: Μπορείτε να θέσετε το χρόνο και τη ζωή σας υπό έλεγχο, μόνο στο βαθμό που θα πάψετε να ασχολείστε με δραστηριότητες χαμηλής αξίας.\nΜία από τις πλέον ισχυρές λέξεις όσον αφορά στη διαχείριση του χρόνου, είναι η λέξη “όχι”! Πείτε ¨όχι” σε οτιδήποτε δεν έχει μεγάλη αξία για το χρόνο και τη ζωή σας. Πείτε το έγκαιρα και συχνά. Η αλήθεια είναι ότι δεν έχετε χρόνο για χάσιμο. Όπως λέμε, “η ατζέντα σας είναι γεμάτη.”\nΓια να κάνετε κάτι καινούργιο, πρέπει να ολοκληρώσετε ή να διακόψετε κάτι παλιό. Η είσοδος κάπου απαιτεί την έξοδο από κάπου αλλού. Όταν πιάνεις κάτι, αφήνεις κάτι άλλο.\nΗ δημιουργική αναβλητικότητα συνίσταται στην απόφαση να μην κάνετε ορισμένα πράγματα τώρα, ή ακόμα και ποτέ, σκόπιμα και ύστερα από σκέψη.\nΟι περισσότεροι άνθρωποι χαρακτηρίζονται από ασύνειδη αναβλητικότητα. Χρονοτριβούν χωρίς να το σκέφτονται. Ως συνέπεια αυτού, αναβάλλουν τις μεγάλες, δύσκολες, αξιόλογες, σημαντικές εργασίες που μπορεί να έχουν μακροχρόνιες συνέπειες στη ζωή και την καριέρα τους. Πρέπει να αποφύγετε οπωσδήποτε αυτήν τη συνηθισμένη τάση.\nΔουλειά σας είναι να είστε σκόπιμα αναβλητικοί όσον αφορά δουλειές που έχουν χαμηλή αξία, έτσι ώστε να έχετε περισσότερο χρόνο για πράγματα που μπορούν όντως να κάνουν τη διαφορά στην προσωπική και επαγγελματική ζωή σας.\nΚάνετε συνεχή επισκόπηση των καθηκόντων και των ευθυνών σας για να προσδιορίσετε εκείνες τις χρονοβόρες εργασίες και δραστηριότητες που μπορείτε να εγκαταλείψετε χωρίς πραγματικές απώλειες. Τούτη είναι για εσάς μία ευθύνη διαρκούς ισχύος, η οποία δεν παύει ποτέ.\nΓια παράδειγμα, ένας φίλος μου ήταν ένθερμος παίκτης γκολφ όσον καιρό ήταν ανύπαντρος. Του άρεσε να παίζει γκολφ τρεις με τέσσερις φορές την εβδομάδα, τρεις με τέσσερις ώρες κάθε φορά.\nΤα χρόνια πέρασαν, έκανε τη δική του επιχείρηση, παντρεύτηκε κι απέκτησε δύο παιδιά. έπαιζε όμως ακόμα γκολφ τρεις ή τέσσερις φορές την εβδομάδα, ωσότου συνειδητοποίησε ότι ο χρόνος που περνούσε στο γήπεδο του γκολφ, αποτελούσε πηγή πρόκλησης μιας φοβερής έντασης στο σπίτι και το γραφείο του. Μόνον όταν μείωσε στο ελάχιστο τα παιχνίδια γκολφ, κατάφερε να θέσει πάλι τη ζωή του υπό έλεγχο.\nΕπανεξετάστε τις δραστηριότητές σας εκτός γραφείου για να καταλήξετε ποιες δεν είναι σημαντικές. Περιορίστε το χρόνο που παρακολουθείτε τηλεόραση και περάστε περισσότερο χρόνο αφιερωμένο στην οικογένειά σας, στο διάβασμα, στη φυσική σας άσκηση ή σε οτιδήποτε άλλο βελτιώνει τη ζωή σας.\nΔείτε ποιες από τις επαγγελματικές σας δραστηριότητες θα μπορούσατε να αναθέσετε σε άλλους ή να παραλείψετε τελείως, έτσι ώστε να απελευθερώσετε περισσότερο χρόνο για τη δουλειά που μετράει πραγματικά. Αρχίστε σήμερα κιόλας να κάνετε χρήση της δημιουργικής αναβλητικότητας, εντοπίζοντας οπουδήποτε χρειάζεται δραστηριότητες ελάχιστης σημασίας, που θα τύχουν της δέουσας αδιαφορίας. Αυτή και μόνο η απόφαση θα μπορούσε να αλλάξει τη ζωή σας.\nΕφαρμόστε τη “σκέψη από μηδενική βάση” σε κάθε τομέα της ζωής σας. Αναρωτηθείτε: “Αν αυτό δεν το έκανα ήδη, γνωρίζοντας όσα ξέρω τώρα, θα το έκανα ξανά σήμερα;”\nΕξετάστε κάθε προσωπική ή επαγγελματική σας δραστηριότητα και αξιολογήστε την με βάση την παρούσα κατάσταση. Αν πρόκειται για κάτι που δεν θα ξαναρχίζατε, γνωρίζοντας όσα ξέρετε τώρα, τότε θέτει ισχυρότατη υποψηφιότητα για να την εγκαταλείψετε ή να την αναβάλλετε με δημιουργικό τρόπο.\nΑπό το βιβλίο “Φάε τον Βάτραχό σου να Τελειώνουμε”


Την "επιτακτική ανάγκη" δημιουργίας Φιλικών Κοινοτήτων προς την άνοια, έτσι ώστε οι ασθενείς να μη ζουν αποκλεισμένοι στο περιθώριο της κοινότητας, υπογραμμίζει με δηλώσεις του στο ΑΠΕ-ΜΠΕ ο αναπληρωτής καθηγητής ψυχιατρικής Αντώνης Πολίτης,(Α' Ψυχιατρική Κλινική ΕΚΠΑ), εκπρόσωπος της ελληνικής συμμετοχής στην Κοινή Ευρωπαϊκή Δράση για την 'Ανοια (EU - Joint Action on Dementia) που στοχεύει στη δημιουργία Φιλικών για την 'Ανοια Κοινοτήτων σε πανευρωπαϊκό επίπεδο.\n«Η ολοκλήρωση της δράσης στον δήμο Βύρωνα μας έδωσε την δυνατότητα να αναπτύξουμε και να αποτυπώσουμε τον σχεδιασμό στην Κοινή Ευρωπαϊκή δράση, έτσι ώστε να αποτελέσει οδηγό για την εφαρμογή και σε άλλες κοινότητες /δήμους», αναφέρει ο κ.Πολίτης. Σημειώνει ότι ο δήμος Βύρωνα, η Α΄ Ψυχιατρική Κλινική του ΕΚΠΑ, το Κέντρο Κοινοτικής Ψυχικής Υγιεινής Βύρωνα - Καισαριανής ΕΚΠΑ, και η Ελληνική Ψυχιατρική Εταιρεία σχεδίασαν και ολοκλήρωσαν δράσεις έτσι ώστε οι δημότες, οι οργανισμοί και οι επιχειρήσεις που δραστηριοποιούνται στον δήμο να ευαισθητοποιηθούν και να συνεργασθούν, προκειμένου να ενισχυθεί η συμμετοχή στην κοινότητα των δημοτών που πάσχουν από άνοια και να διευκολυνθεί η καθημερινότητά τους.\nΣτο πλαίσιο αυτό, ξεκίνησε το πρόγραμμα «Φιλικές Κοινότητες προς τους δημότες με διαταραχές μνήμης» τον Μάιο του 2018 με ευθύνη της Διεύθυνσης Κοινωνικής Πολιτικής και Υγείας με δράσεις που περιελάμβαναν ενημέρωση, εκπαίδευση και ευαισθητοποίηση των εργαζομένων της Διεύθυνσης Κοινωνικής Πολιτικής και Υγείας, του Κέντρου Κοινοτικής Ψυχικής Υγιεινής Βύρωνα - Καισαριανής, των υπαλλήλων της Εθνικής Τράπεζας, των υπαλλήλων όλων των διευθύνσεων του δήμου, διαγενεακές δράσεις στα ΚΑΠΗ με τους παιδικούς σταθμούς του δήμου Βύρωνα και το Σχολείο Φροντιστών.


Περιβάλλον – Καθαριότητα – Πράσινο – Πολιτική Προστασία – Δήμος Περάματος\nΠεριβάλλον – Καθαριότητα – Πράσινο – Πολιτική Προστασία\nΔήμος ΠεράματοςΠεριβάλλον – Καθαριότητα – Πράσινο – Πολιτική Προστασία\nΑρμοδιότητες Διεύθυνσης Περιβάλλοντος & Ποιότητας Ζωής\nΗ Διεύθυνση Περιβάλλοντος & Ποιότητας Ζωής είναι αρμόδια για την προστασία και αναβάθμιση του τοπικού φυσικού, αρχιτεκτονικού και πολιτιστικού περιβάλλοντος, με τη λήψη των καταλλήλων μέτρων και τη ρύθμιση των σχετικών δραστηριοτήτων, καθώς και για τη συντήρηση των χώρων πρασίνου τη λειτουργία των κοιμητηρίων και την ενεργειακή διαχείριση.\nΗ Διεύθυνση έχει επίσης την αρμοδιότητα της Πολιτικής Προστασίας στο επίπεδο του Δήμου. Οι συγκεκριμένες αρμοδιότητες της Διεύθυνσης στο πλαίσιο της αποστολής της, καθορίζονται από τις ισχύουσες διατάξεις Νόμων, Διαταγμάτων και Υπουργικών Αποφάσεων.\nΕπίσης είναι αρμόδια για την εξασφάλιση της αποκομιδής και της μεταφοράς των απορριμμάτων, της χωριστής αποκομιδής και μεταφοράς των ανακυκλώσιμων υλικών, την εξασφάλιση της καθαριότητας των κοινοχρήστων χώρων, καθώς και τη συντήρηση των οχημάτων του Δήμου.\nΆμεση Επικοινωνία Δημοτών


Μενδώνη : Τα γλυπτά του Παρθενώνα στο Βρετανικό Μουσείο είναι προϊόν κλοπής | BriefingNews\n23 Μαΐου 2020 - 11:40\nΤελευταία τροποποίηση στις 23 Μαΐου, 2020 - 11:40\nΗ υπ. Πολιτισμού σημείωσε ότι :«Τα γλυπτά του Παρθενώνα αποτελούν προϊόν κλοπής και επομένως η Ελλάδα ποτέ δε θα αναγνωρίσει κατοχή και κυριότητα στο Βρετανικό Μουσείο». Αναφέρθηκε στο άνοιγμα της Ακρόπολης μετά την καραντίνα που έγινε πρώτη είδηση στα ξένα μέσα και υπογράμμισε την ανάγκη το Βρετανικό Μουσείο να επανεξετάσει τη στάση του.\n«Είναι η ώρα το Βρετανικό Μουσείο να επανεξετάσει τη στάση του. Θέλει να είναι ένα μουσείο που ανταποκρίνεται στις σύγχρονες απαιτήσεις και στην ψυχή των ανθρώπων ή θα παραμένει ένα αποικιοκρατικό μουσείο που θα φυλακίζει θησαυρούς που δεν του ανήκουν» τονισε χαρακτηριστικά η κ. Μενδώνη.\nΜΕΝΔΩΝΗ ΓΛΥΠΤΑ ΠΑΡΘΕΝΩΝΑΣ ΒΡΕΤΑΝΙΚΟ ΜΟΥΣΕΙΟ


Υπερσύγχρονο Κέντρο Μελανώματος και Καρκίνου του Δέρματος στο Νοσοκομείο «Ανδρέας Συγγρός» | Economy 365\n18:24 | 19.9.2018\nΥπερσύγχρονο Κέντρο Μελανώματος και Καρκίνου του Δέρματος στο Νοσοκομείο «Ανδρέας Συγγρός»\nΤο νέο υπερσύγχρονο Κέντρο Μελανώματος και Καρκίνου του Δέρματος στο Νοσοκομείο «Ανδρέας Συγγρός», η ανακατασκευή του οποίου πραγματοποιήθηκε με χορηγία του Ιδρύματος Ωνάση, εγκαινιάστηκε σήμερα, παρουσία του υπουργού Υγείας Ανδρέα Ξανθού, εκπροσώπων του Ιδρύματος Ωνάση, πανεπιστημιακών και επιστημόνων.\nΤο Κέντρο Μελανώματος και Καρκίνου Δέρματος, συνολικού εμβαδού 250 τετραγωνικών (τριπλάσιου από το προηγούμενο), έχει εξεταστήρια, αίθουσες μικροεπεμβάσεων, προσωπικού, βιβλιοθήκης, διασκέψεων και συνεντεύξεων ασθενών. Πρόκειται για έναν χώρο ποιοτικό, εκσυγχρονισμένο με την τελευταία λέξη της τεχνολογίας και πολιτισμένο, που παρέχει άριστες συνθήκες για τους ασθενείς και το ιατρονοσηλευτικό προσωπικό. Πρόκειται για ένα σύγχρονο και λειτουργικό χώρο, που δημιουργήθηκε για να υποδέχεται καθημερινά περισσότερους από 40 ασθενείς με δερματο-ογκολογικές παθήσεις, επιτελώντας ένα σημαντικό έργο απέναντι σε μια ταχύτατα αναπτυσσόμενη νόσο, όπως ανέφερε κατά τον χαιρετισμό του ο Υπεύθυνος του Κέντρου Μελανώματος, καθηγητής Αλέξανδρος Στρατηγός. Αναφέρθηκε στις σοβαρές διαστάσεις που έχει πάρει ο καρκίνος του δέρματος στη χώρα μας, τονίζοντας ότι «η ανησυχητική εξάπλωση των κρουσμάτων μελανώματος και καρκίνου του δέρματος στον ελληνικό χώρο και οι ραγδαίες εξελίξεις στον τομέα της διάγνωσης και της θεραπευτικής προσέγγισηςδημιουργούν την ανάγκη μιας πολυσυλλεκτικής αντιμετώπισης των ασθενών από εξειδικευμένα κέντρα».\nΚατά το χαιρετισμό του ο υπουργός Υγείας Ανδρέας Ξανθός, σημείωσε ότι «το Κέντρο Μελανώματος στο νοσοκομείο "Ανδρέας Συγγρός" που λειτουργεί πλέον εκσυγχρονισμένο χάρη στη δωρεά του Ιδρύματος Ωνάση, μπορεί να συμβάλλει στην πρόληψη, την έγκαιρη διάγνωση και την ποιοτική φροντίδα\nτων ασθενών. Είναι μία επένδυση στη δημόσια περίθαλψη, η οποία έχει ήδη στηριχθεί και ενισχυθεί με σημαντικούς ανθρώπινους και υλικούς πόρους την\nτελευταία τριετία». Ο υπουργός μίλησε για προσπάθεια ανάταξης του Συστήματος Υγείας στην οποία, όπως είπε, βοηθάει και το Ιδρυμα Ωνάση, όπως και άλλα Ιδρύματα και φορείς, τα οποία συνδράμουν σε μια περίοδο ανεπαρκών πόρων στην προσπάθεια στήριξης και αναβάθμισης των υπηρεσιών υγείας.\nΑπό την πλευρά του ο πρόεδρος του Ιδρύματος Ωνάση, Δρ Αντώνης Παπαδημητρίου ανέφερε, μεταξύ άλλων, στην ομιλία του: «Με πυξίδα τηνιατρική καινοτομία και την αριστεία, έχοντας ως άξονες ουσιαστικά καιαναπτυξιακά κριτήρια, και με στόχο να απελευθερώσει τις δυνάμεις της ελληνικής κοινωνίας, το Ίδρυμα Ωνάση συνεχίζει σταθερά να στηρίζει έργα που δίνουν πνοή στην ανάγκη χιλιάδων ασθενών να έχουν πρόσβαση σε ποιοτικές και εξειδικευμένες υπηρεσίες υγείας. Στο ίδιο πλαίσιο, στηρίξαμε την προσπάθεια του νοσοκομείου Ανδρέας Συγγρός για την ανακατασκευή του Κέντρου Μελανώματος και Καρκίνου Δέρματος, αλλά και συνδράμουμε στην αντιμετώπισή τους με την καμπάνια ευαισθητοποίησης για το κοινό. Γιατί η κοινωφέλεια για το Ίδρυμα Ωνάση δεν μεταφράζεται απλώς σε οικονομική ενίσχυση ενός έργου. Για το Ίδρυμα Ωνάση, κοινωφέλεια είναι η σύνδεση και\nη συνεργασία πάνω σε κοινά οράματα, κοινές αξίες, ίδιους στόχους. Τους οποίους στηρίζουμε συνολικά, χτίζοντας πάνω σε γερά θεμέλια.»\nΚατά το χαιρετισμό του ο Καθηγητής Αλέξανδρος Στρατηγός, επεσήμανε τις σοβαρές διαστάσεις που έχει πάρει ο καρκίνος του δέρματος στη χώρα μας, τονίζοντας ότι «η ανησυχητική εξάπλωση των κρουσμάτων μελανώματος και καρκίνου του δέρματος στον ελληνικό χώρο και οι ραγδαίες εξελίξεις στον τομέα της διάγνωσης και της θεραπευτικής προσέγγισης δημιουργούν την ανάγκη μιας πολυσυλλεκτικής αντιμετώπισης των ασθενών από εξειδικευμένα κέντρα».\n«Να βγάλουμε το μελάνωμα από τον χάρτη του δέρματός μας»


My Trips On Blog: Ευρώπη, μάντεψε...Εγώ είμαι ακόμα πλούσια! #18\nΜη βιαστείτε να βγάλετε τεφτέρια να καταμετρήσετε την αμύθητη περιουσία μου, για να φορολογηθεί κατά πως της πρέπει, γιατί αυτή η περιουσία, δε φορολογείται.\nΟύτε στην Ελβετία είναι, ούτε σε σκοτεινές θυρίδες τραπεζών.\nΔε θα πω φυσικά, πως είμαι ευτυχισμένη με τα οικονομικά μου. Μια θηλιά στο λαιμό αυτά και όλο σφίγγουν.\nΚι όλο προσπαθούμε κάνοντας ταχυδακτυλουργικά τρικ να επιβιώσουμε. Τελεία. Τίποτα άλλο δεν μπορούμε να κάνουμε οι περισσότεροι από μας, πέρα από το να επιβιώνουμε.\nΌχι, οικονομικά δεν είμαι πλούσια. Το αντίθετο.\nΤότε τι σόι πλούτη καμαρώνω θα μου πείτε.\nΘα ήθελα να σας μιλήσω για το πόσο πλούσια με κάνουν τα συναισθήματα...αυτά που νιώθω για τα παιδιά μου και για όλους τους αγαπημένους μου. Αυτά που νιώθω για τον (περισσότερο) κόσμο και για τα περισσότερα ζώα (τα φιδάκια δεν μπορώ να πω πω τα λατρεύω).\nΑλλά είμαι σίγουρη πως καταλαβαίνετε.\nΘα μπορούσα να σας μιλήσω για τον ήλιο που κάθε πρωί ακάματα σέρνει πίσω του μια ελπίδα.\nΤο φεγγάρι με τις ασημένιες υποσχέσεις του, αλλά και τα μυστικά που μοιράζεται μαζί μου. Τα όνειρα που πλέκονται στο φως του και σκορπίζονται σε όλη τη γη, φωτίζοντας λίμνες και θάλασσες.\nΤη θάλασσα που, κύμα το κύμα, σιγομουρμουρίζει τον ίδιο το ρυθμό της ζωής.\nΤα βουνά με τα έλατα και τις ιστορίες τους.\nΤη ρίγανη και το θυμάρι που μόνο μνήμες φέρνουν, όχι μόνο από όσα ζήσαμε εμείς, αλλά κι απ' όσα έζησαν οι πρόγονοί μας.\nΝα σας πω για έναν κήπο στο ανοιξιάτικο δειλινό που ανασαίνει αρώματα.\nΦρέζιες και βιολέτες πλανεύουν μυαλό και ψυχή. Ένας κήπος που όλο αλλάζει τις μυρωδιές του κάθε εποχή. Σε λίγο καιρό θα στέλνει ασταμάτητα, φυλαχτά απαντοχής τις ευωδιές του τριαντάφυλλου, του βασιλικού και του γιασεμιού.\nΘα τολμούσα ίσως να πω πολλά, αλλά όσα κι αν πω, μπαίνουν αυστηρά και μόνο στη θυρίδα της ψυχής\nΓια καμιά άλλη θυρίδα δε νοιάζονται.\nΚαι ναι, αν την ανοίξω αυτή τη θυρίδα, θα είναι γεμάτη πλούτη. Θα λάμπουν ήλιοι αγάπης και φεγγάρια απόλαυσης. Αρώματα ευτυχίας θα αναδύονται και ήχοι γέλιου θα μπερδεύονται με λυγμούς πόνου, ακόμα κι απόγνωσης, και θα βγαίνουν έτσι ανακατεμένα, ίδια αερικά θα περνάνε από το χτες, στο τώρα, θα περιμένουν το αύριο.\nΘησαυροί μου τα κοχύλια και τα βότσαλα που μάζεψα όλα αυτά τα χρόνια παρέα με τους φίλους μου.\nΌσα μοιραστήκαμε πάνω από έναν καφέ και σε ατέλειωτα γράμματα (παλιά) email αργότερα, τηλεφωνήματα!\nΤα γέλια των παιδιών μου, η ανάσα τους η πολύτιμη!\nΟι πεταλούδες που με εμπιστεύτηκαν, τα βιβλία που διάβασα, εκείνα που θα διαβάσω, τα ταξίδια που έκανα (ή και που δεν έκανα ακόμα), τα ίχνη που ακολούθησα πίσω, βαθιά στην ιστορία.\nΚι όσο το γάργαρο κελάρυσμα του ποταμιού και το καθησυχαστικό θρόισμα των πλατανιών στο καλοκαιρινό αναπάντεχο αεράκι θα ανακατεύονται με την καταιγίδα που ,λυσσομανά το χειμώνα,τις αστραπές και τα άγρια μπουμπουνητά που μας φοβερίζουν, όλα θα είναι εκεί.\nΣτο τεφτέρι της ψυχής λογιάζονται όλα τα πλούτη μου.\nΣτα άλλα τεφτέρια πάντα (θα) βγαίνω μείον.\nΜε αυτό το κείμενο συμμετέχω στο κίνημα των Πλουσίων Ελλήνων (μη γελάτε, δύναμη παίρνουμε από όσα έχουμε ολόδικά μας και δεν μπορούν οι "φίλοι" μας οι Ευρωπαίοι να μας πάρουν, όσο κι αν χτυπηθούν. Παρηγοριά στον άρρωστο μέχρι να βγει η ψυχή του, ένα πράμα, αν και ευχόμαστε να μην μας βγει και η ψυχή!)\nΕδώ θα βρείτε και τις υπόλοιπες αναρτήσεις.\nΚι εδώ το "Παίζοντας με τις λέξεις #2" που μόλις ξεκίνησε!\nΕτικέτες Ευρώπη, μάντεψε...Εγώ είμαι ακόμα πλούσια!\nΛάχεσις 5 Απριλίου 2015 - 11:11 π.μ.\nΑυτό το κείμενο δεν θα μπορούσε να το γράψει κανένας για κανέναν διαγωνισμό αν δεν το ένιωθε....και γω αυτό που πήρα διαβάζοντάς το με έκανε πιο πλούσια και πιο χαρούμενη που υπάρχουν άνθρωποι όπως εσύ στο πεδίο του ορατού μου.\nΧαίρομαι και χειροκροτώ την ευγνωμοσύνη που πηγάζει μέσα από κάθε λέξη σου!!!!!!\nΣυγχαρητήρια για τη συμμετοχή σου Μαρία, από καρδίας εύχομαι να βλέπεις τη ζωή με αυτό το μάτι, όσο σφιχτά και αν τυλίγεται η θηλιά.\nMemaria 5 Απριλίου 2015 - 12:39 μ.μ.\nΔεν είναι διαγωνισμός...απλά καταγράφουμε όσα μας αγγίζουν, έτσι για να έχουμε δύναμη να παλεύουμε για τα υπόλοιπα!\nΑν τυλιχτεί κι άλλο η θηλιά πάντως δε μας βλέπω καλά...ελπίζω να αρχίσει να ξετυλίγεται και θα έχω άλλον ένα λόγο να είμαι ευγνώμων!..χαχα!\nsyros2js 5 Απριλίου 2015 - 11:14 π.μ.\nΚάθε προσωπική ιστορία που έχω διαβάσει από αυτό το "κίνημα πλούτου", με κάνει να χαμογελώ και ταυτόχρονα να συγκινούμαι τόσο πολύ πάντα!\nΓια όλα αυτά λοιπόν... ναι! Η περιουσία σου είναι αμύθητη!!!\nMemaria 5 Απριλίου 2015 - 12:40 μ.μ.\nΈτσι κι εμένα...κράτα με να σε κρατώ, να διαβούμε τον γκρεμό, ένα πράμα!!\nΤι να κάνουμε οι πτωχοί πλην πλούσιοι?...χαχα...κάπως πρέπει να την παλέψουμε!\nMia Petra 5 Απριλίου 2015 - 11:33 π.μ.\nΔεν διαφωνώ με όσα έγραψες εσύ, ούτε με όσα έγραψαν κάποιοι άλλοι, από όσους έτυχε να διαβάσω. Όμως πιστεύω πως, πολλά από αυτά που αναφέρεις/ετε, τα έχουν πολλές ακόμα χώρες της Ευρώπης. Άσε που δεν καταλαβαίνω -για τον τίτλο μιλώ- τον διαχωρισμό της Ευρώπης στα δυο. Η Ευρώπη αφενός μεν δεν είναι μόνο οι χώρες της Ε.Ε , αφετέρου, κάθε χώρα από αυτές που ανήκουν στην Ε.Ε έχει πολλούς λόγους επίσης για να είναι πλούσια και δεν εννοώ ούτε εγώ υλικά. Εκείνο που διαθέτουν πολλές από αυτές τις χώρες (οι περισσότερες) είναι υποδομές για την Υγεία και την Παιδεία και το Ασφαλιστικό. Κι όταν μια χώρα έχει απολέσει (έστω και σταδιακά, αν είχε και ποτέ..) τις υποδομές στα βασικά, δεν γίνεται να νιώθει πλούσια. Όταν ο καθένας από εμάς κάνει το σταυρό του για να μην αρρωστήσει ούτε από γρίπη, ειλικρινά δεν ξέρω γιατί να νιώθει "πλούσιος", αν και κατάλαβα πολύ καλά το πνεύμα σου και αν και -στο επαναλαμβάνω- δεν αντιπαρατίθεμαι απέναντι σε αυτά τα -υπέροχα όπως πάντα- που γράφεις (για τις φωτογραφίες σου τι να πω; καταπληκτικές όπως πάντα!) Φοβάμαι μην κρύβεται πίσω από τον καθένα μας (το τονίζω, δεν κάνω αντιπαράθεση με κανέναν), μια παραίτηση, κι αναζητούμε τα "εύκολα" για να "χαρούμε" και να παρηγορηθούμε, τη στιγμή που αντικειμενικά έχουμε χάσει τα αυτονόητα, εκείνα που, πολλές άλλες χώρες της Ευρώπης, τα έχουν δεδομένα, επειδή ΕΤΣΙ θα έπρεπε ν συμβαίνει και στη δική μας χώρα... Καλημέρα Μαρία μου και καλή Κυριακή :)\nMemaria 5 Απριλίου 2015 - 12:53 μ.μ.\nΚι ένας λόγος που άργησα να γράψω ήταν αυτός...δεν ένιωθα πως έχω κάτι παραπάνω από έναν άλλο κοινό θνητό της Ευρώπης, ή και του κόσμου ολάκερου...\nΚαθημερινά βλέπω δεκάδες εικόνες μέσα από το photo a day από όλο τον κόσμο και δε βρίσκω διαφορές σε όσα νιώθουμε τουλάχιστον, γιατί οι εικόνες διαφέρουν, αλλά πάντα, μα πάντα είναι όμορφες! Κάθε μέρος έχει τις δικές του ομορφιές και πολλές φορές μου έχει κοπεί η ανάσα κυριολεκτικά με όσα αντικρίζω!\nΔε θα διαφωνήσω σε τίποτα από όσα λες...μα σε τίποτα και καλά κάνεις και τα λες για να μη λένε και οι άλλοι πως αποτρελαθήκαμε και πήραμε τα βουνά!\nΚαλά όλα αυτά που γράφω, αλλά η άλλη όψη είναι όσα λες εσύ!\nΔεν τα αναζητούμε τα όμορφα μόνο για να χαρούμε, αλλά και για να παίρνουμε δύναμη να απαιτούμε και τα υπόλοιπα που στερούμαστε...τουλάχιστον εγώ πράττω έτσι και νομίζω οι περισσότεροι..\nΔε θα πω, έχω ήλιο δε θέλω περίθαλψη!...απαπα!! και περίθαλψη θέλω και καλύτερο μισθό και λιγότερους φόρους και να πάρω ανάσα μια μέρα πραγματική χωρίς το σφίξιμο της αγωνίας που πάω στοίχημα καταλαβαίνεις...(ειδικά για τα παιδιά μας)!\nMemaria 5 Απριλίου 2015 - 12:57 μ.μ.\nΚαι να ξεκαθαρίσω και κάτι άλλο μια και τα λέμε...χαχα\nΔεν υπονόησα πως το να παλεύεις για την επιβίωση (με το ζόρι κιόλας και αν μπορείς) το θεωρώ καλό,....ούτε είμαι από εκείνους που δε θα ήθελαν ας πούμε λεφτά...θα ήθελα να μην παλεύουμε για τα αυτονόητα που λες κι εσύ!!\nMemaria 5 Απριλίου 2015 - 1:08 μ.μ.\nΑ...αναλαμπή...ξέχασα το σπουδαιότερο...θέλω να πιστεύω πως "Ευρωπαίοι" λογίζονται εδώ τα "ευρωπέη" και μόνο...κάτι Σόιμπλε, Μέρκελ και το σινάφι τους...\nMia Petra 5 Απριλίου 2015 - 1:23 μ.μ.\nΜαρία, σε βλέπω οσονούπω να κάνεις κι άλλη ανάρτηση, με τα..αντίθετα που λέμε και πιο πάνω!! Χαχα :) Πιστεύω πως, οφείλουμε να βρισκόμαστε ΜΟΝΟ στη λογική της διεκδίκησης των όσων χάσαμε, διότι (πες το υπερβολή), ακόμα και κείμενα με "τέτοια" θεματολογία, εύκολα δημιουργούν "παρεξηγήσεις" (βλέπε εμένα) και διαστρεβλώσεις ενδεχομένως, από μερίδα αναγνωστών, αφού δεν ξέρουμε τι "πρεσβεύει" (με καταλαβαίνεις..) ο κάθε αναγνώστης κι από ποια απτική γωνία το βλέπει. Η εντύπωση τού "ευτυχώς που δεν πάθαμε και τίποτα", πέρα από το ότι κινδυνεύει να χαρακτηριστεί ουτοπική, ενδέχεται να δείχνει και μια παράδοση άνευ όρων στη μοίρα μας, κι αυτό το φοβάμαι, όπως ο διάολος το λιβάνι. Φεύγω για να μην βγω εκτός θέματος (αν δεν το έχω διαπράξει ήδη!) Αυτό βέβαια δεν με εμποδίζει -αν χρειαστεί- να ξανάρθω Ζήκο :)\nMemaria 5 Απριλίου 2015 - 2:13 μ.μ.\nΈτσι με βλέπω κι εγώ...να κάνω κι άλλη ανάρτηση...χαχα!!\nΠοτέ δεν ήμουν από εκείνους που έψαχναν τις αξίες στα τρύπια ρούχα...ή στο σφάξε με Πασα΄μ να αγιάσω...Αμ το το αρχικλισέ (τα σιχαίνομαι τα κλισέ) πως τάχα έχουμε κρίση αξιών (πάντα υπήρχε κρίση αξιών, εκτός αν όλοι οι παλιοί ήταν ηθικοί και καλοί και τίμιοι, που δεν ήταν)...\nΥπάρχει που λες, ένα κειμενάκι που κυκλοφορεί αιώνες στο νετ, αγνώστου ταυτότητας, με έναν πλούσιο που στέλνει το γιο του να μείνει σε έναν φτωχό και όταν γυρνάει ο γιος του λέει πόσο πλούσιος ήταν ο φτωχός επειδή είχε τον ουρανό κ.λ.π (λες και οι ουρανοί στέκονται μόνο πάνω από τους φτωχούς)...τέλος πάντων έλεγε πολλά που όλα μου δημιουργούσαν και μου δημιουργούν αναφυλαξία, αλλά γύρισε πάλι στα πλούτη του αφήνοντας το φτωχό να ταλαιπωρείται όλη μέρα στον κάματο...\nΚαι ξεκαθαρίζω πως δε λέω τα παραπάνω με εκείνη την έννοια που ο κοπρίτης το είπε...το σιχαίνομαι αυτό το ηλίθιο κείμενο...άλλη αναλαμπή αυτή!!\nΠως δεν πάθαμε και τίποτα!!!...πάθαμε πολλά, αλλά τα καλά τα γράφω για εμψύχωση, όχι για παράδοση...για να το πω κι αλλιώς, για να συνεχίσουμε να είμαστε πλούσιοι μέσα μας, πρέπει να γίνουμε και λίγο έξω μας, γιατί αλλιώς καήκαμε!!\nΓιατί, αν καταλάβω πως τα ευρωπαίη θα παίξουν το ρόλο του πλούσιου γιου στο δράμα που παίζουμε, θα αποτρελαθώ...και τότε μόνο σαν Αστέρω θα βλέπω τη φύση!!\nRoula the CAt 5 Απριλίου 2015 - 7:24 μ.μ.\nΘα... χωθώ εδώ, επειδή με αγγίζει ό,τι γράψατε, τόσο εσύ, όσο κι η Πέτρα μας.\nΜ' αρέσει ο τρόπος που γράφετε, απολαμβάνω να σας διαβάζω.\nΟι φωτογραφίες σου, Μαρία, με ταξιδεύουν... όπως κι οι επιλογές της Πέτρας, αλλά και οι δικές της φωτογραφίες (όσες, τουλάχιστον, είχα την ευκαιρία να δω).\nΚαθένας μας μπορεί να νοιώθει πλούσιος μέσα του για όλα όσα έχει διδαχτεί και διδάσκεται καθημερινά, τόσο απ' τα βιβλία όσο κι από την ίδια τη ζωή... αν μπορεί να τα εκτιμήσει και να τα αξιοποιήσει τόσο για την αυτοβελτίωσή του, όσο και για το κοινό καλό. Πιστεύω, όσο σας έχω "γνωρίσει", ότι γι' αυτούς τους λόγους είστε πάμπλουτες -όπως και άλλα άτομα που έχω "γνωρίσει" έτσι, εκ του μακρόθεν!...\nΑπό 'κει κι έπειτα, η συναισθηματική φόρτιση (όχι το συναίσθημα αυτό καθεαυτό) δεν είναι, νομίζω, καλός οδηγός. Ακριβώς για όσα γράφετε στα σχόλιά σας. Ακριβώς γιατί μόνο με ήλιο δεν χορταίνεις, ούτε να μεγαλώσεις τα παιδιά σου, ούτε να 'χεις διαβίωση αξιοπρεπή.\n[Διάβασα το πρωί για έναν άστεγο που βρέθηκε νεκρός σε παγκάκι, στο Ηράκλειο...]\nΣυμφωνώ, λοιπόν, ότι μπορούμε να σκεφτούμε τον "πλούτο" μας όταν, ισότιμα, γίνουν και για 'μας δεδομένα τα αυτονόητα.\nΠολλά φιλιά και στις δυο σας! ♥♥♥\nairis 5 Απριλίου 2015 - 11:21 μ.μ.\nΚι εγώ εδώ θα χωθώ. Καθ'ότι κι εγώ δηλωμένη πλουσία, με ανάρτηση καραμπινάτη (θα άναψαν τα λαμπάκια της Πέτρας όταν θα με διάβασε, αν δεν έβγαλε και μπιμπίκια) και φυσικά άνεργη και πιεσμένη από παντού.\nΠάντα υπήρχαν φτωχοί, οι παππούδες μου ήταν άνθρωποι της βιοπάλης και χωρίς ανέσεις. Και κάπως έτσι θυμάμαι και τα παιδικά μου χρόνια. Αλλά τα χαμόγελα και οι χαρές δεν μας έλειπαν.\nΚι έτσι μεγάλωσα και έτσι νιώθω ακόμα και στα 45 μου!\nΝαι, όταν λείπουν τα χρήματα και πρέπει να πάρεις φάρμακα και να έχεις ιατρική περίθαλψη ή να ζήσεις τα παιδιά σου δεν μπορείς να χασκογελάς σαν χάνος.\nΑλλά αν δεν έχεις πολλά και παρ' όλα αυτά βρίσκεις λόγους να χαίρεσαι και να ευγνωμονείς τη ζωή, την τύχη σου, το θεό... πραγματικά είσαι πλούσιος...\nΑν χαίρεσαι με το μικρό, το ασήμαντο, το ελάχιστο ξαναγίνεσαι παιδί..Θυμάσαι; όταν ήσουν παιδί πόσο όμορφα ένιωθες;\nΩραία...τι θα αλλάξει αν πέσω στην κατάθλιψη που είμαι στριμωγμένη πατόκορφα;\nΤι θα κερδίσω άμα πατήσω στη γη .....\nΚαι όταν είχα έτσι ήμουν... τα ίδια πίστευα... είμαι από γεννησιμιού μου έτσι.. Καραμπινάτη "φευγάτη " ! ☺\nΜαρία μου απολαυστικός ο λόγος σου, όπως οι εικόνες σου!\n@ntonia 6 Απριλίου 2015 - 1:03 π.μ.\nΚι εγώ θα χωθώ καθ' ότι όλα ξεκίνησαν από εμένα.\nΚαταρχάς Μαρία να σου πω ότι ο τρόπος γραφής σου είναι υπέροχος και έχεις μείνει πολύ όμορφα στο κλίμα όπως το νιώθω και εγώ,είσαι ισορροπημένα λυρική χωρίς να γίνεσαι γραφική.Αναρτήσεις σαν και τη δική σου μου ανεβάζουν τη διάθεση και δε σημαίνει ούτε ότι έχουμε παραδοθεί,ούτε ότι αισθανόμαστε ανώτεροι από τους άλλους.Το νόημα είναι να βγάλουμε παραέξω ότι είμαστε ίσοι (ως οντότητες).Δείχνουμε απλά ότι δεν είμαστε τα λαμόγια που μας παρουσιάζουν,αλλά απλοί άνθρωποι που μας χαροποιούν απλά πράγματα.Θυμίζουμε σε συνανθρώπους μας που γκρινιάζουν όλη μέρα για αυτά που χάσανε (ή "χάσανε",γιατί είναι κι αυτό ένα θέμα)ότι μπορούν να βρουν τη δύναμη σε απλά πράγματα.Γιατί μόνο όταν αισθανθείς δυνατός παλεύεις,κι όχι όταν αισθάνεσαι μίζερος και αδικημένος.\nΚαταλαβαίνω βέβαια γιατί όλο αυτό από κάποιους είναι παρεξηγήσιμο.\nΟπως παρεξηγήσιμη μπορεί να είναι και για μένα η "διεκδίκηση των όσων χάσαμε",γιατί από τους περισσότερους γύρω μου,δε βλέπω να διεκδικούν καλύτερη παιδεία, περίθαλψη και όλα αυτά τα αυτονόητα που έχουν στην Ευρώπη,αλλά τη σύνταξη που μειώθηκε χωρίς να έχουν πληρώσει ποτέ τους ένσημα(βλ τοοοοοοσους του ΟΓΑ,αδικαιολόγητα επιδόματα κτλ.Δε λέω ότι δε χάσαμε και ουσιώδη,αλλά οι πιο "φωνακλάδες" δεν είναι αυτοί που πραγματικά αδικήθηκαν.Γνώμη μου\nΓια τον τίτλο να πω ότι ξεκίνησα το blog (topaiziko.blogspot.gr) στις 18 Φεβρουαρίου και τη συγκεκριμένη ανάρτηση την έκανα δέκα μέρες μετά.Καταλαβαίνετε δεν περίμενα ότι θα τη διαβάσουν και πολλοί πέρα από τη μαμά μου/τους φίλους μου/το σκύλο μου. Με πιάνετε.Ηταν μια αυθόρμητη ανάρτηση,μιας συναισθηματικής φόρτισης που αισθάνθηκα εκείνη τη μέρα.Μου ήρθε και το έγραψα.Μάλιστα ο αρχικός τίτλος ήταν Ευρώπη ΜΙΣΗΣΕ ΜΕ.Οταν άρεσε σε κάποια κορίτσια και πρότειναν την ιδέα του "κινήματος" είπα να το αλλάξουμε λίγο για να μην είναι τόσο κομπλεξικό.\nΜαρία και πάλι σε ευχαριστώ.Είσαι στο δικό μου κλίμα και θα σε κοινοποιήσω : )\nMemaria 6 Απριλίου 2015 - 10:31 π.μ.\nΑ κι εγώ εδώ θα χωθώ που χωθήκατε εσείς...μεταφέρω απλά το σχόλιο που έγραψα στο μπλογκ της Αντωνίας, γιατί νομίζω πως το ξεκαθαρίσαμε το θέμα!\nMia Petra 6 Απριλίου 2015 - 11:35 π.μ.\nΚι εγώ θα ξαναχωθώ για να απαντήσω στην κυρία antonia pantantonia με όλο το σεβασμό, και να της πω ότι καθόλου κατακριτέα δεν τη βρήκα την ιδέα. Προφανώς και υπήρχε κάποιο σκεπτικό και μάλιστα θετικό δεν το αμφισβητώ στιγμή. Από τη στιγμή κιόλας, που ένα τέτοιο θέμα προκαλεί θετικό διάλογο, για μένα είναι ήδη πετυχημένο ως εγχείρημα και φυσικά δεν με προσέβαλε καθόλου. Αντίθετα, μου έδωσε τροφή για σκέψη (με την καλή έννοια! χαχα!) Μέχρι που είχα σκεφτεί να γράψω κι εγώ, αλλά με όλα αυτά που με προβλημάτισαν πιο πάνω, ακριβώς επειδή με βάλατε στη διαδικασία να επεξεργαστώ κι άλλο τι είναι αυτό που μας συμβαίνει ως χώρα. Την καλημέρα μου κυρία antonia pantantonia και καλό Πάσχα με υγεία :))\nποιώ - ελένη 5 Απριλίου 2015 - 1:48 μ.μ.\nΤην ίδια θυρίδα έχουμε ανοίξει...\nκι αφήνουμε τους άλλους να κουβαλούν\nχυδαία τα χαμερπή τους πλούτη\nΤο κείμενό σου ουσιαστικό μου άρεσε πάρα πολύ !!!\nMemaria 5 Απριλίου 2015 - 2:16 μ.μ.\nΑν σου πω πως δε θα έπαιρνα και λίγα από τα άλλα πλούτη, θα έλεγα ψέματα...χαχα!\nΝα είσαι καλά Ελένη μου...φιλιά πολλά και καλή εβδομάδα!\nNasia 5 Απριλίου 2015 - 3:54 μ.μ.\nκι εγω ειμαι πλούσια που μοιράζεσαι μαζι μας την ''περιουσία'' σου ! Εχω κερδισει πολλά από τοτε που σε γνωρισα....\nΚαι στείλε κανά φραγκο ,ξέμεινα !\nMemaria 7 Απριλίου 2015 - 9:52 π.μ.\nΕίμαστε όλοι πάμπλουτοι...μια και όλοι κερδίσαμε πολλά ο ένας από τον άλλον!\nΝα σου στείλω μόνο την αγάπη μου?...\nΜΑΡΙΑ ΠΑΡΑΣΚΕΥΟΠΟΥΛΟΥ (ΜΑΡΙΑ Π.) 5 Απριλίου 2015 - 4:36 μ.μ.\nΥπέροχη και συγκινητική ανάρτηση Μαρία μου!\nΗ χώρα μας έχει πολλές ομορφιές αλλά δυστυχώς τα άσχημα είναι πολλά περισσότερα, ίσως γίνονται με τον καιρό.\nΈνας λόγος που δεν μπάινω στη διαδικασία να γράψω κι εγώ τη δική μου ανάρτηση είναι ότι τα έχετε πει όλα τα ωραία και τα άσχημα αν καθίσω και γράψω θα φανώ πολύ αυστηρή γιατί δεν θα μείνω στα επιφανειακά αλλά στα βαθιά της υπόθεσης. Οπότε, σε βλέπω να τη γράφεις εσύ, όπως το είπε και η Πέτρα πιο πάνω! Πάντως, καλό είναι να βλέπουεμ τα καλά και να μας δίνουν δύναμη για να αλλάξουεμ τα άσχημα σε όμορφα!\nMemaria 7 Απριλίου 2015 - 9:57 π.μ.\nΚαταλαβαίνω καλά τι λες, αλλά επικεντρωνόμαστε στα θετικά (τα αρνητικά τα ζούμε κι αυτά καθημερινά), και δεν σου κρύβω πως στην πρώτη παράγραφο πήγα να ξεφύγω...αναγκάστηκα να σβήσω πολλά κι όλα αφορούσαν αυτά που συζητήθηκαν και παραπάνω, για να μείνω στα θετικά...\nΌλο το ζουμί είναι στην τελευταία σου πρόταση!\nMagia da Inês 5 Απριλίου 2015 - 5:48 μ.μ.\n⋰˚هჱܓ Esse tesouro é o único que importa porque está no coração!...\nMemaria 7 Απριλίου 2015 - 10:00 π.μ.\nTu tens razão !!\nDennis Kontarinis 5 Απριλίου 2015 - 6:12 μ.μ.\nΣτ΄αλήθεια Μαρία μου ε'ίσαι πολύ πλούσια.\nΚι΄όλοι μας θα μπορούσαμε να είμαστε πάμπλουτοι αν είχαμε μάθει να εκτιμούμε κάποια πράματα που τα νομίζουμε ασήμαντα.\nΝάσαι πάντα καλά Μαρία μου.\nMemaria 7 Απριλίου 2015 - 10:02 π.μ.\nΚι αυτό είναι το μεγάλο μυστικό...να εκτιμάμε όσα νομίζουμε ασήμαντα, γιατί είναι πολύ σημαντικά!\nDIMI 5 Απριλίου 2015 - 7:22 μ.μ.\nΙσως είμαστε ποιό πλούσιοι από άλλους Ευρωπαίους,κρίνοντας από τήν όμορφη χώρα στήν οποία ζούμε αλλά καί θαυμάζοντας τίς υπέροχες φωτογραφίες σου μέ τά πανέμορφα κολάζ,καί συμφωνώ απόλυτα σέ όλα όσα έγραψες Μαρία μου!!!\nΚαλή Μεγάλη Εβδομάδα!!Φιλιά!!!\nMemaria 7 Απριλίου 2015 - 10:04 π.μ.\nNasta 5 Απριλίου 2015 - 7:36 μ.μ.\nΤα λόγια σου, τα συναισθήματα που φανερώνεις, οι φωτογραφίες σου.... με άγγιξαν πολύ!\nΤα θέματά μας ως Ελλάδα είναι πολλά, και δεν περιορίζονται μόνο στον οικονομικό τομέα, αλλά και σε παρακλάδια... Μα στο τέλος όλων ας μην ξεχνάμε να απολαμβάνουμε για όσα έχουμε! ♥\nΠολλά φιλάκια Μαρία μου! Καλό απόγευμα!!!!\nMemaria 7 Απριλίου 2015 - 10:06 π.μ.\nΚι έχεις τόσο δίκιο...δεν είναι μόνο τα οικονομικά, είναι πολλά, αλλά είναι κρίμα να μην απολαμβάνουμε και όσα έχουμε...\nΆιναφετς 5 Απριλίου 2015 - 8:22 μ.μ.\nΚαθώς διάβαζα το κείμενο σου και έβλεπα και τις φωτό που το συνόδευαν, είπα: "Τι κρίμα που οι περισσότεροι άνθρωποι δεν ξέρουν πόσο πλούσιοι είναι"!\nΕύχομαι μέσα απ΄την καρδιά μου, να έχεις το Πάσχα που επιθυμεί η καρδιά σου γιατί ξέρω πόσο πλούσιο θα είναι!\nMemaria 7 Απριλίου 2015 - 10:07 π.μ.\nΑν δεν ξέρουν είναι πραγματικά κρίμα!!\nΣε ευχαριστώ πάρα πολύ κι εύχομαι και σε σένα να περάσεις όμορφα τις μέρες του Πάσχα με τους αγαπημένους σου!\nΕΥΡΥΤΑΝΑΣ ΙΧΝΗΛΑΤΗΣ 5 Απριλίου 2015 - 10:35 μ.μ.\nΕυχαριστούμε για τη θετική ενέργεια Μαράκι.\nΤα κείμενά σου πάντα ΥΠΕΡΟΧΑ!\nMemaria 7 Απριλίου 2015 - 10:08 π.μ.\nmama-Irini 5 Απριλίου 2015 - 11:19 μ.μ.\nΓειά σου, Μαρία μου! Τί όμορφα λόγια.... τί όμορφα συναισθήματα... τι όμορφες εικόνες...\nΣε ευχαριστούμε πολύ που τα μοιράστηκες μαζί μας!\nΚαι μιας και είμαι μια από τις πρωτεργάτριες του "κινήματος", θα ήθελα να πω πως ο τίτλος των αναρτήσεων\nμας περί Ευρώπης και πλούτου, δεν είχε σκοπό ούτε να έρθει σε αντιπαράθεση με τους συνηπειρώτες μας,\nαλλά ούτε και να εθελοτυφλεί απέναντι στα τόσα και τόσα αρνητικά μας ως πατρίδα και ως λαός....\nΟ τίτλος διατηρήθηκε γιατί αυτόν έτυχε να έχει η πρώτη ανάρτηση που μας παρακίνησε και από εκεί κι έπειτα,\nκάθε blogger που συμμετείχε και συμμετέχει έχει τη δική του οπτική γωνία των πραγμάτων αλλά και τις δικές του απόψεις\nγια να τον αναπτύξει όπως νομίζει, Το θέμα των αναρτήσεών μας δεν είναι καθορισμένο αλλά ελεύθερο.\nΚι όπως έχω ξαναπεί έχει να κάνει με οτιδήποτε μπορεί να κάνει τον καθένα μας να αισθάνεται πλούσιος.\nΔεν έχει να κάνει με το λαό ή τη χώρα. Αν δείτε τις δύο πρώτες σχετικές αναρτήσεις, παρά τον τίτλο,\nτο θέμα μας δεν ήταν "πατριωτικό", αλλά είπαμε..... ο κάθε blogger έχει ελευθερία στην έκφραση. Άλλωστε στο χέρι μας είναι, αν διαδόσουμε πιο πολύ το κίνημα και συμμετάσχουμε ακόμη περισσότεροι, να δείξουμε ότι ο πλούτος του καθενός είναι όπου τον εντοπίζει... στην κλωστή που πέρασε στη βελόνα, στο αυγολέμονο που δεν έκοψε, στις παπαρούνες που άνθισαν, στο μωρό που μας χαμογέλασε κλπ κλπ κλπ......\nΆλλωστε αυτό έρχεται να μας δείξει και το παραπάνω "ταξιδιάρικο" κείμενο της Μαρίας!\nMemaria 7 Απριλίου 2015 - 10:10 π.μ.\nΕιρήνη μου τα είπες όλα!!\nΣε ευχαριστώ πολύ και για τα καλά σου λόγια, αλλά και για το ότι έβαλες κατά κάποιο τρόπο τα πράγματα στη θέση τους!\nΜαρία Έλενα 6 Απριλίου 2015 - 7:21 π.μ.\nΠολύ θετική ενέργεια μας έδωσες\nMemaria 7 Απριλίου 2015 - 10:11 π.μ.\nWoman in Blogs 6 Απριλίου 2015 - 10:37 π.μ.\nΜίλησες για τη δική σου, προσωπικη, θυρίδα κι έτσι ξεχώρισες από τα υπόλοιπα, λίγα είναι η αλήθεια, κείμενα σχετικά που έχω διαβάσει. Είναι ένα κίνημα που δεν με εκφράζει. Το δικό μου σύνθημα θα ήταν: Εταιρείες και κυβερνήσεις, μαντέψτε, οι λαοί αγωνίζονται ακόμα!\n(Είμαι περίεργη για τα σχόλια παραπάνω, αλλά δεν προλαβαίνω να τα διαβάσω τώρα, θα επανέλθω!)\nMemaria 7 Απριλίου 2015 - 10:15 π.μ.\nΤο δικό σου σύνθημα τα λέει όλα και πάω στοίχημα πως και τα κορίτσια συμφωνούν...η Ειρήνη από πάνω εξηγεί τον τίτλο της ανάρτησης...κι εδώ που τα λέμε δε μου κάνει εντύπωση που η πρώτη κοπέλα χρησιμοποίησε αυτόν...σε μια εποχή που η Ευρώπη φαίνεται να στέκεται απέναντί μας και να μας κυνηγά ανελέητα ήταν μια αντίδραση κι ο τίτλος!..\nΌπως είπα και στην Πέτρα, υπάρχουν οι Ευρωπαίοι και υπάρχουν και τα ευρωπέη που είναι οι εταιρείες, οι κυβερνήσεις, οι τράπεζες..\nΜαρία Κανελλάκη 6 Απριλίου 2015 - 11:08 μ.μ.\nΕξαρτάται πως εννοεί ο καθένας τον "πλούτο". Με τους οικονομικίστικους όρους, ίσως να μην γίνεις ποτέ πλούσια.\nΜε τις επιταγές της φύσης όμως, είσαι ζάμπλουτη.\nΜαράκι υπέροχες φωτογραφίες, εξαιρετικά λόγια και πλούσια νοήματα μας χάρισες! Ίσως, έχοντας το προνόμιο να ζεις κοντά στη φύση, έχεις ανακαλύψει τις αληθινές πλουτοπαραγωγικές περιοχές του ανθρώπινου χάρτη.\nΚαλή Μεγαλοβδομάδα να περάσεις!\nMemaria 7 Απριλίου 2015 - 10:17 π.μ.\nΠάντως δε θα με πείραζε διόλου να γίνω και πλούσια με τους οικονομίστικους όρους...χαχα!!\nΝα είσαι καλά! Καλή Μεγάλη Εβδομάδα!!\nRena Christodoulou 6 Απριλίου 2015 - 11:26 μ.μ.\nΜαρία μου, διάβασα αρκετές φορές την ανάρτηση σου γιατί μου άρεσε πολύ και συμφωνω μαζί σου!\_Όπως συμφωνω και με τις άλλες φίλες που σχολίασαν πιο πάνω.\nΈτυχε να δω από την αρχή όλες τις αναρτήσεις και μου άρεσαν όλες!\nΕλπίζω να βρω το χρόνο να γράψω και για τα δικά μου πλούτη που δεν διαφέρουν καθόλου από των υπολοίπων!\nΔεν ξεχνάω όμως και αυτά που μας έχουν στερήσει, υγεία, ασφάλεια, παιδεία, τα πιο βασικά και πολλά άλλα.\nΠιστεύω ότι θα το περάσουμε κι αυτό όπως τόσα άλλα παλαιότερα οι γονείς μας και οι παππούδες μας.\nΚαλή Ανάσταση , κυριολεκτικά και μεταφορικά!!!!\nMemaria 7 Απριλίου 2015 - 10:20 π.μ.\nΔε γίνεται να διαφωνήσουμε και με την αλήθεια των παραπάνω σχολίων...μακάρι να περάσουμε κι αυτόν το Γολγοθά και να ζήσουμε την Ανάσταση!\nΕλπίζω κι εγώ να βρεις χρόνο...θα ήθελα πολύ να διαβάσω για τα δικά σου πλούτη, κι ας μοιάζουν με τα δικά μας!\nΦιλιά πολλά Ρένα μου και καλή Μεγάλη Εβδομάδα!\nΕλενη 7 Απριλίου 2015 - 8:37 π.μ.\nΚάθε φορά που σε διαβάζω με ταξιδεύεις, με πολλούς τρόπους. Εδώ με ταξίδεψες σε μυρωδιές, εικόνες και υφές. Και κάθε ένα post που διαβάζω από τη "σειρά" των πλουσίων Ελληνίδων, με γεμίζει ακόμη περισσότερη αισιοδοξία και όρεξη για τη ζωή. Και αυτό το τελευταίο είναι ανεκτίμητο.\nMemaria 7 Απριλίου 2015 - 10:24 π.μ.\nΑυτό ακριβώς εισπράττουμε από κάθε σχετική ανάρτηση...και αισιοδοξία και όρεξη για ζωή...\nΑΧΤΙΔΑ 10 Απριλίου 2015 - 5:34 μ.μ.\n«ΑΠΡΟΣΩΠΑ» της Μαρίας Κολοβού Ρουμελιώτη\nΤα σπήλαια, καταφύγια των Ελλήνων την εποχή του Αγώνα-Του “Γιαννικούλια η σπηλιά” στο Φαράγγι της Γκούρας στη Γορτυνία\n⫷μαντάμ Σουσου - αράδες⫸ ( αλληγορικόν)\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ η άποψη της Αναστασίας Δημακοπούλου για το βιβλίο "Οδός Μέρλιν 6" - Γιούλα Γ. Κωνσταντοπούλου - Εκδόσεις Ανεμος Εκδοτική\nΤραγούδι μιας Κυριακής


ΕΣΥ: Με προτεραιότητα θα γίνονται τα τεστ στους υγειονομικούς - Egnatia Press\nαπό Egnatiapress 20/08/2020, 13:00\nΜε προτεραιότητα υποβάλλονται στα τεστ για τον κορονοϊό οι χιλιάδες εργαζόμενοι του ΕΣΥ που επιστρέφουν από διακοπές ενώ λόγω φόρτου εργασίας σε αναμονή είναι εκατοντάδες δείγματα.\nΜπλοκαρισμένο φαίνεται ότι είναι το σύστημα του εργαστηριακού ελέγχου στους υγειονομικούς, οι οποίοι με βάση εγκύκλιο του υπουργείου Υγείας είναι υποχρεωμένοι να υποβάλλονται σε τεστ για τον κορονοϊό πριν επιστρέψουν στην εργασία τους από την κανονική τους άδεια.\nΣύμφωνα με αποκλειστικές πληροφορίες του ethnos.gr, σήμερα στο Εθνικό Κέντρο Αιμοδοσίας (ΕΚΕΑ) είναι σε αναμονή για να βγουν τα αποτελέσματα για 1600 δείγματα που δόθηκαν από υγειονομικούς νοσοκομείων της Αθήνας. Το ΕΚΕΑ, όπως μεταφέρουν υψηλόβαθμες πηγές στο ethnos.gr, είναι αυτή τη στιγμή σε μία εξαιρετικά πιεσμένη κατάσταση δεδομένου ότι δέχεται δείγματα από όλη τη χώρα, ενώ έχουν προστεθεί και αυτά των υγειονομικών το τελευταίο διάστημα.\nΣυνέπεια όμως είναι απαιτούνται τουλάχιστον 2 με 3 ημέρες για να βγει το αποτέλεσμα ενός τεστ και οι υγειονομικοί να μην μπορούν να επιστρέψουν στα νοσοκομεία μετά την άδειά τους. Σύμφωνα με πληροφορίες του ethnos.gr, για τον λόγο αυτό δόθηκε ατύπως εντολή σε νοσοκομεία που παρουσιάζουν μία ευαισθησία λόγω των νοσηλευόμενων, όπως είναι τα ογκολογικά, να λείπουν για δύο ημέρες οι εργαζόμενοι και να μην επιστρέφουν για εργασία μέχρι να βγει το αποτέλεσμα του τεστ τους.\nΆλλωστε σήμερα ο ΕΟΔΥ καταγράφει αυξημένα κρούσματα κορονοϊού σε υγειονομικούς αφού μόνο τις τελευταίες 20 ημέρες εντοπίσθηκαν 70 κρούσματα σε υγειονομικούς.\nΙεράρχηση με ερωτηματολόγιο\nΠάντως όπως είχε αποκαλύψει το ethnos.gr οι δύο μεγαλύτερες Υγειονομικές Περιφέρειες (ΥΠΕ) η 1η και η 2η λόγω ακριβώς του μεγάλου αριθμού των εργαζομένων που πρέπει αυτήν την περίοδο να υποβληθούν σε τεστ για τον κορονοϊό, υποχρεώθηκαν να τροποποιήσουν τη διαδικασία.\nΕνδεικτικά στην 1η Υγειονομική Περιφέρεια (ΥΠΕ) δόθηκε εντολή να υπάρξει ιεράρχηση στους υγειονομικούς με βάση ποιος είναι πιθανό να έχει βρεθεί κοντά σε κρούσματα. Γι αυτό και οι εργαζόμενοι συμπληρώνουν σε συνεργασία με τις επιτροπές λοιμώξεων, ένα ειδικό ερωτηματολόγιο ώστε να διαπιστώνεται εάν έχουν μεγάλες πιθανότητες να έχουν προσβληθεί από τον κορονοϊό.\nΠηγή: ΕΣΥ: Με προτεραιότητα θα γίνονται τα τεστ στους υγειονομικούς\nDie Zeit: Τα τρία σενάρια αντίδρασης της ΕΕ απέναντι στην Τουρκία\nΣήμερα στη Βουλή οι συμφωνίες ΑΟΖ με Αίγυπτο και Ιταλία\nEgnatiapress 29/06/2020, 13:36\nEgnatiapress 11/11/2020, 11:43\nΚ.Φαρσαλινός: «Δεν υπάρχουν προνόμια προς εμβολιασμένους – Είναι τιμωρία σε όσους δεν εμβολιαστούν»\nEgnatiapress 28/05/2021, 09:05\nEgnatiapress 25/06/2020, 22:28


Κατεπείγουσα σύγκληση για το Δημοτικό Συμβούλιο Ναυπακτίας | LepantoMag.gr\nΜε κατεπείγοντα χαρακτήρα συνεδριάζει το Δημοτικό Συμβούλιο Ναυπακτίας, τη Δευτέρα 8 Φεβρουαρίου, στις 13:30 προκειμένου να συζητηθεί η έγκριση διενέργειας διαγωνισμού για τη «Συντήρηση και επισκευή μεταφορικών μέσων προμήθεια και τοποθέτηση ελαστικών 2016», με εισηγητή τον αντιδήμαρχο Θωμά Κοτρωνιά.\nΗ συνεδρίαση έχει κατεπείγοντα χαρακτήρα λόγω της ανάγκης άμεσης λήψης απόφασης καθώς «υφίσταται διαρκώς και αδιαλείπτως η ανάγκη η υπηρεσία να προβαίνει στην συντήρηση και επισκευή των οχημάτων για την εύρυθμη και ομαλή λειτουργία του στόλου και την απρόσκοπτη λειτουργία των υπηρεσιών καθαριότητας, πρασίνου κ.λ.π«.\nΔημοτικό ΣυμβούλιοΔημοτικό Συμβούλιο ΝαυπακτίαςΔήμος ΝαυπακτίαςΚοτρωνιάς


LAS ESTRELLAS ΕΠ101 - Μακεδονία TV\nLAS ESTRELLAS ΕΠ101\nΗ Carla και η Lucia πηγαίνουν σε ένα gay bar που ανήκει σε ένα φίλο του Alfonso. Εκεί πηγαίνουν και ο Lucho με τον Mariano και οι ιδιοκτήτες του μαγαζιού τους ερωτεύονται. Η Jazmin λέει στη Flor ότι δεν μπορεί να χαραμίζει τον καιρό της.


Πετρέλαιο θέρμανσης : Τι πρέπει να προσέχουμε - Χρήσιμες συμβουλές - Ειδήσεις - νέα - Το Βήμα Online\nΟδηγίες για την προστασία των καταναλωτών εν όψει της χειμερινής περιόδου και της αγοράς πετρελαίου θέρμανσης εξέδωσε η Γενική Γραμματεία Εμπορίου και Προστασίας του Καταναλωτή του Υπουργείου Ανάπτυξης & Επενδύσεων.\nΞεκίνησε σήμερα Τρίτη 15 Οκτωβρίου, σε όλη τη χώρα, η διάθεση του πετρελαίου θέρμανσης με την τιμή να κυμαίνεται στο 1,02 ευρώ το λίτρο, χαμηλότερη κατά 11% σε σχέση με πέρσι όπου η σεζόν ξεκίνησε με αρχική τιμή διάθεσης στα 1,146 ευρώ το λίτρο.\nΕν όψει της χειμερινής περιόδου και της αγοράς πετρελαίου θέρμανσης η Γενική Γραμματεία Εμπορίου και Προστασίας του Καταναλωτή του Υπουργείου Ανάπτυξης & Επενδύσεων εξέδωσε λίστα με όλα όσα πρέπει να γνωρίζουμε, αλλά και να προσέχουμε.\nΝα δεχόμαστε να πληρώσουμε μόνο αν η απόδειξη παραλαβής – πληρωμής έχει συμπληρωμένα όλα τα απαιτούμενα από το νόμο στοιχεία. Σε κάθε άλλη περίπτωση, αν κάτι μας προβληματίζει σημειώνουμε τις λέξεις «με κάθε επιφύλαξη.


Ήρθε ο χειμώνας - Ποιες ορεινές περιοχές ντύθηκαν στα λευκά - Layout\nΉρθε ο χειμώνας – Ποιες ορεινές περιοχές ντύθηκαν στα λευκά\n02.12.2019 | 12:45\t| Σχολιάστε αυτό το άρθρο\nΣε ποιες περιοχές της Ελλάδας έχει στηθεί ένα πρώιμο χριστουγεννιάτικο σκηνικό.\nΤα πρώτα χιόνια ήρθαν και η πρώτη ημέρα του Δεκεμβρίου ήταν όντως άσπρη.\nΣυγκεκριμένα, χιόνι έπεσε τα ξημερώματα της Κυριακής στο Νυμφαίο της Φλώρινας -όπως μετέδωσε το thestival.gr- εκεί όπου η θερμοκρασία έπεσε κάτω από το μηδέν στην κλίμακα Κελσίου. Το σκηνικό Χριστουγέννων στήθηκε, έστω και για τα προεόρτια.\nKαιρός: Χαλάει από σήμερα- Πτώση της θερμοκρασίας\nΠρόστιμο 10.500 ευρώ για ρούχα – μαϊμού σε πανηγύρι στη Φλώρινα\nTags λευκάορεινές περιοχέςΦλώριναχειμώναςΧιόνια


Athens-online: Εκατοντάδες νεκροί στην Κίνα από την ισχυρή δόνηση των 6,9 Ρίχτερ\nΕκατοντάδες νεκροί στην Κίνα από την ισχυρή δόνηση των 6,9 Ρίχτερ\nΔιασώστες στα συντρίμμια της κινεζικής επαρχίας Κινγκάι\nΤελευταία ενημέρωση 22:21\nΤους 600 πλησιάζουν οι νεκροί και περίπου 10.000 είναι οι τραυματίες από τον ισχυρό σεισμό των 6,9 βαθμών της κλίμακας Ρίχτερ, που έπληξε την Τετάρτη τη νοτιοδυτική Κίνα, στο υψίπεδο του Θιβέτ.\nΤα σωστικά συνεργεία είχαν κατορθώσει έως το βράδυ της Τετάρτης να ανασύρουν ζωντανούς 900 ανθρώπους από τα συντρίμμια, κυρίως στην επαρχία Κινγκάι.\nΌμως παραμένει άγνωστο πόσοι ακόμη παραμένουν εγκλωβισμένοι στα ερείπια και εκφράζονται φόβοι πως ο απολογισμός των νεκρών θα αυξηθεί δραματικά.\nΟ τελευταίος επίσημος απολογισμός που μεταδίδουν τα κρατικά μέσα ενημέρωσης στο Πεκίνο κάνει λόγο για 589 νεκρούς και περίπου 10.000 τραυματίες.\nΟ σεισμός και οι επακόλουθοι μετασεισμοί προκάλεσαν την κατάρρευση πολλών σπιτιών, ενώ στην περιοχή έσπευσαν και δυνάμεις του στρατού.\nΠολλοί κάτοικοι της απομακρυσμένης περιοχή Γιουσού έχουν μείνει άστεγοι, ενώ η θερμοκρασία βρίσκεται σε πολύ χαμηλά επίπεδα.\nΗ κινεζική κυβέρνηση αποδέσμευσε ποσό αντίστοιχο με 29,3 εκατομμύρια δολάρια για επείγουσα οικονομική βοήθεια προς την επαρχία Κινγκάι.\nΤα χρήματα αυτά θα χρησιμοποιηθούν για την απομάκρυνση των κατοίκων, την ιατρική περίθαλψη και την πρόληψη των ασθενειών, όπως μετέδωσε το ειδησεογραφικό πρακτορείο Νέα Κίνα.\nΣύμφωνα με σεισμολόγους, η δόνηση είχε επίκεντρο περιοχή 240 χλμ. βόρεια-βορειοδυτικά της πόλης Κάμντο στο Θιβέτ και 375 χλμ. νότια-νοτιοανατολικά της πόλης Γκολμούντ στην Κινγκάι, και είχε εστιακό βάθος 10 χλμ.\nΤο υψίπεδο του Θιβέτ πλήττεται συχνά από σεισμούς, αλλά οι απώλειες είναι συνήθως ελάχιστες λόγω του ότι η περιοχή είναι εξαιρετικά αραιοκατοικημένη.\nΕξαίρεση είχε αποτελέσει ο σεισμός 8 βαθμών που έπληξε την επαρχία Σετσουάν τον Μάιο του 2008 -στοιχίζοντας τουλάχιστον 80.000 ανθρώπινες ζωές.\n«Προσευχόμαστε για εκείνους που έχασαν τη ζωή τους σε αυτήν την τραγωδία, για τις οικογένειές τους και για όλους εκείνους που έχουν πληγεί. Ελπίζω ότι η οποιαδήποτε μορφή βοήθειας και ανακούφισης μπορεί να φτάσει σε αυτούς και θα δω πώς μπορώ εγώ να συμβάλω στις προσπάθειες αυτές» δήλωσε ο Δαλάι Λάμα.\nΑλληλεγγύη από τη διεθνή κοινότητα\nΟ πρόεδρος της Ευρωπαϊκής Επιτροπής Ζοζέ Μανουέλ Μπαρόζο προσέφερε στην Κίνα ευρωπαϊκή βοήθεια μετά τον ισχυρό σεισμό που έπληξε τη χώρα.\n«Είμαι βαθιά συγκλονισμένος και λυπημένος από τα νέα που έρχονται σχετικά με το σεισμό που έγινε στην επαρχία Τσινγκάι της Κίνας. Θα ήθελα να εκφράσω την αλληλεγγύη της Ευρωπαϊκής Επιτροπής προς τις κινεζικές αρχές και τον λαό και να τους προσφέρω τη βοήθειά μας» δήλωσε.\nΗ Γερμανίδα καγκελάριος Ανγκελα Μέρκελ από τη μεριά της δήλωσε επίσης «συγκλονισμένη και λυπημένη» μετά το σεισμό.\nΗ Μέρκελ έστειλε συλλυπητήριο μήνυμα στον κινέζο πρωθυπουργό Γουέν Ζιαμπάο εκφράζοντας την συμπαράστασή της στους σεισμόπληκτους.\nΟ Πάπας Βενέδικτος ΙΣΤ' ζήτησε την «αλληλεγγύη όλων» προς τα θύματα του σεισμού.\n«Η σκέψη μου είναι στην Κίνα και στο λαό της που επλήγη από τον ισχυρό σεισμό που προκάλεσε πολλές απώλειες ανθρώπινων ζωών, πολλούς τραυματίες και σημαντικές ζημιές» αναφέρει ο Πάπας.\nΑναρτήθηκε από Petros Aivalis στις 1:25 μ.μ.


Ανακυκλώστε τα παλιά βάζα σας, σε Ρομαντικά Κηροπήγια!! | Style Adorés\nInterieurs & Coastal LivingDecoration - ΔΙΑΚΟΣΜΗΣΗBeauty\nΑνακυκλώστε τα παλιά βάζα σας, σε Ρομαντικά Κηροπήγια!!\nΤα άδεια Βάζα είναι πολύ ωραία ιδέα για χειροτεχνία!! Είναι απλά στη μεταμόρφωση και υπάρχουν ένα εκατομμύριο ιδέες για ανακύκλωση. Ας κάνουμε τα βάζα μας κηροπήγια…\nύφασμα με χαρούμενα σχέδια και χρώματα\n1 μικρό φλιτζάνι\n1 πινέλο χρωμάτων\nΜετρήστε το ύφασμα και κόψτε το στα μέτρα του βάζου (ώστε να χωράει εσωτερικά).\nΦτιάχνουμε την Κόλλα: ένα μέρος κόλλα και δύο μέρη νερού.\nΒουτάμε το ύφασμα στο μείγμα κόλλας.\nΤο περνάμε με το πινέλο για να απαλλαγούμε από την περιττή κόλλα.\nΒάζουμε το ύφασμα στο εσωτερικό του βάζου.., ανάλογα με το σχέδιο του υφάσματος και χρησιμοποιούμε το πινέλο μας, πάλι, για να απαλλαγούμε από όλες τις φυσαλίδες που είναι μεταξύ του υφάσματος και του βάζου.\nΜετά, θα φροντίσετε τι θα κάνετε με το υπόλοιπο του υφάσματος.Θα το κόψετε ή θα το γυρίσετε γύρω από τον “λαιμό” του βάζου….\nΑυτά τα κηροπήγια που δημιουργήσατε σας εξασφαλίζουν μια ατμόσφαιρα χαλάρωσης και ρομαντισμού.\nInterieurs & Coastal LivingDecoration - ΔΙΑΚΟΣΜΗΣΗBeautyWoman ΓΥΝΑΙΚΑ


Γιάννης Αμανατίδης (πολιτικός) - Βικιπαίδεια\nΓιάννης Αμανατίδης (πολιτικός)\n23 Σεπτεμβρίου 2015 – 29 Αυγούστου 2018\n27 Ιανουαρίου 2015 – 28 Αυγούστου 2015\n2 Ιουνίου 1961 (1961-06-02) (60 ετών), Κιλκίς, Ελλάδα\nΟ Γιάννης Αμανατίδης (γεν. 2 Ιουνίου 1961) είναι Έλληνας εκπαιδευτικός, πολιτικός της Αριστεράς και βουλευτής Α΄ Θεσσαλονίκης του ΣΥ.ΡΙΖ.Α. Από τις 23 Σεπτεμβρίου 2015 ως τις 29 Αυγούστου 2018 ήταν Υφυπουργός Εξωτερικών.\nΓεννήθηκε το 1961 στο Κιλκίς, από γονείς εκπαιδευτικούς, καταγόμενους από τον Πόντο, και μέχρι το 1978 έζησε στην Τερπνή Σερρών. Το 1978 μετακόμισε με την οικογένειά του στην Θεσσαλονίκη, όπου ζει μέχρι και σήμερα. Το 1981 ολοκλήρωσε τις σπουδές του στο τμήμα Χημικών Πετρελαίου Καβάλας και το 1985 αποφοίτησε από την Παιδαγωγική Ακαδημία Θεσσαλονίκης. Από το 1985 μέχρι το 2012 εργαζόταν ως δάσκαλος σε σχολεία της Καλαμαριάς. Είναι παντρεμένος με τη Σταματία Μουστάκα, δασκάλα, και πατέρας δύο παιδιών.\nΣυνδικαλιστική και πολιτική δράση[Επεξεργασία | επεξεργασία κώδικα]\nΜέλος από το 1996 του Διοικητικού Συμβουλίου, γραμματέας του Α΄ συλλόγου Εκπαιδευτικών Π.Ε. Θεσσαλονίκης, μέλος της Εκτελεστικής Επιτροπής της Ε.Δ.Ο.Θ./Ν.Τ. ΑΔΕΔΥ και αντιπρόσωπος σε Γενικές Συνελεύσεις της Δ.Ο.Ε., της Ε.Δ.Ο.Θ. και της Α.Δ.Ε.Δ.Υ. και μέλος της Π.Κ. εκπαιδευτικών Π.Ε. του Συνασπισμού.\nΣτις εκλογές του Μαΐου του 2012 εξελέγη βουλευτής με τον ΣΥ.ΡΙΖ.Α., δεύτερος σε σταυρούς προτίμησης στην Α΄ περιφέρεια Θεσσαλονίκης και επανεξελέγη τον Ιούνιο της ίδιας χρονιάς. Είναι μέλος της ΕΚΚΕ Παιδείας του ΣΥ.ΡΙΖ.Α. και έχει ορισθεί υπεύθυνος για τα Θρησκεύματα από την Κοινοβουλευτική ομάδα του κόμματός του. Στις εκλογές του Ιανουαρίου 2015 επανεξελέγη πρώτος σε σταυρούς βουλευτής ΣΥΡΙΖΑ Α΄ Θεσσαλονίκης, με μεγάλη διαφορά από τους υπόλοιπους συνυποψηφίους του.\nΣτις 10 Ιουνίου 2013 ήταν επικεφαλής αντιπροσωπείας του ΣΥ.ΡΙΖ.Α., που επισκέφθηκε για πρώτη φορά το Άγιον Όρος.\n↑ EgnatiaPost[νεκρός σύνδεσμος] Η έκπληξη ήρθε από τον Τσίπρα\n↑ Εφ. Αγγελιοφόρος, Τα "θρίλερ" της σταυροδοσίας και η μάχη της λίστας, σελ. 9, 17 Μαΐου 2012\n↑ THEPAPER Συνάντηση Τσίπρα με τον Πατριάρχη Αλεξανδρείας\n↑ Εφ. Έθνος, Άνοιγμα ΣΥΡΙΖΑ στην Εκκλησία Αρχειοθετήθηκε 2013-06-22 στο Wayback Machine., [Ηλ. έκδοση], 17/06/2013\nΑνακτήθηκε από "https://el.wikipedia.org/w/index.php?title=Γιάννης_Αμανατίδης_(πολιτικός)&oldid=7805170"\nΤελευταία τροποποίηση 19:45, 8 Οκτωβρίου 2019.


March 2021 » Sitiaka\nOΣητείαΜαθητής του ΕΠΑΛ Σητείας 1oς στην Ελληνική Οικονομική Ολυμπιάδα\nStavroula31. March 2021\nΤο ΕΠΑ.Λ. Σητείας συγχαίρει θερμά τον μαθητή της Γ τάξης του Τομέα Διοίκησης και Οικονομίας, ειδικότητας «Υπάλληλος Τουριστικών Επιχειρήσεων» Βασίλη Ανωγιαννάκη-Χάννς για τη διάκρισή του στον πρώτο γύρο της Ελληνικής Οικονομικής Ολυμπιάδας, καθώς έλαβε την υψηλότερη βαθμολογία μαθητή Γ’ Λυκείου σε πανελλαδικό επίπεδο. Στον διαγωνισμό συμμετείχαν περίπου 1000 μαθητές και μαθήτριες. Η Οικονομική Ολυμπιάδα είναι ένας διεθνής διαγωνισμός οικονομικών γνώσεων που απευθύνεται σε μαθητές και μαθήτριες λυκείου της Ελλάδας και του εξωτερικού και φιλοδοξεί να...\nOΣητείαΑναβλήθηκε για τις 22 Σεπτεμβρίου η συζήτηση της προσφυγής του Δήμου Σητείας για το υβριδικό Αμαρίου\nΑναβλήθηκε για τις 22 Σεπτεμβρίου η συζήτηση της προσφυγής του Δήμου Σητείας για το υβριδικό Αμαρίου. Σήμερα Τετάρτη 31 Μαρτίου θα εκδικαζόταν η προσφηγή του Δήμου Σητείας για το υβριδικό Αμαρίου στο συμβούλιο της επικρατείας έπειτα από αναβολή που είχε λάβει τον περασμένο Δεκέμβριο. Εκτός του Δήμου προσφυγές έχουν καταθέσει τοπικοί φορείς και πολίτες της περιοχής καθώς και άλλων περιοχών της Κρήτης προκειμένου να ακυρωθεί η απόφαση Έγκρισης Περιβαλλοντικών Όρων (ΑΕΠΟ) του έργου: «Υβριδικός Σταθμός...\nOΠρόεδρος Φαρμακευτικού Συλλόγου Λασιθίου: Βιαστική η ανακοίνωση του μέτρου των self tests\nΒιαστική χαρακτήρισε, σε δηλώσεις του στα ΣΗΤΕΙΑΚΑ, την ανακοίνωση του μέτρου των self tests o Πρόεδρος του Φαρμακευτικού Συλλόγου Λασιθίου κ Κωνσταντίνος Καλδής. Προϋπόθεση για την σωστή και αποτελεσματική εφαρμογή του μέτρου των self tests ήταν η κατάλληλη ενημέρωση και προετοιμασία ολόκληρου του συστήματος κάτι το οποίο δεν έγινε, υπογραμμίζει ο κ Καλδής. “Η δωρεάν διάθεση των self tests στους πολίτες είναι μια πολύ σωστή κίνηση της Κυβέρνησης όμως δημιουργήθηκαν κάποια προβλήματα τα οποία προήλθαν...\nOΠρόσωπαΤο θέμα των απολυμένων της ΕΑΣ Σητείας στη Βουλή\nΜετά από ερώτηση του βουλευτή του ΚΚΕ κ. Συντυχάκη το θέμα των απολυμένων της ΕΑΣ Σητείας συζητήθηκε στη Βουλή.\nOΠρόσωπαΔήμαρχος Σητείας: “Το Γυμνάσιο Χανδρά πρωταγωνιστεί στις διακρίσεις”\nΓια άλλη μια φορά το Γυμνάσιο Χανδρά πρωταγωνιστεί στις διακρίσεις. Η συμμετοχή των μαθητών στην Ολυμπιάδα Φυσικών και Τεχνολογικών Καταστροφών OLYMPIAD 2021 στέφθηκε με απόλυτη επιτυχία, κατακτώντας τη 2η θέση ανάμεσα στις ελληνικές ομάδες και την 26η σε ευρωπαϊκό επίπεδο. Ο ζήλος, το ενδιαφέρον και η επιστημονική επάρκεια των καθηγητών του Γυμνασίου Χανδρά αποδεικνύει ότι και τα περιφερειακά εκπαιδευτικά ιδρύματα, παρά τις όποιες φαινομενικά αδυναμίες, πρωταγωνιστούν στην ποιότητα και στο επίπεδο της παρεχόμενης γνώσης. Συγχαρητήρια στους μαθητές...\nOΚρήτηΞεκινούν οι εμβολιασμοί εκπαιδευτικών στο νομό Λασιθίου\nΗ Διεύθυνση Δευτεροβάθμιας Εκπαίδευσης Λασιθίου ενημερώνει τους εκπαιδευτικούς με το ακόλουθο δελτίο τύπου για την έναρξη του εμβολιασμού τους με τις αδιάθετες δόσεις εμβολίων από τα Εμβολιαστικά Κέντρα. Θα θέλαμε να σας ενημερώσουμε ότι στο πλαίσιο της εκπαιδευτικής δραστηριότητας, το ΥΠΑΙΘ ξεκινάει από την Παρασκευή 2 Απριλίου 2021 τους εμβολιασμούς των εκπαιδευτικών πρώτης γραμμής και μόνο (αυτούς δηλαδή που υπηρετούν σε σχολικές μονάδες) με αδιάθετες δόσεις εμβολίων από τα Εμβολιαστικά Κέντρα. Η Ομάδα Συντονισμού Εμβολιασμών της Εκπαιδευτικής Ενότητας Λασιθίου...\nOΣητείαΑδικαιολόγητα μειωμένο το ενδιαφέρον των Σητειακών για τα rapid test που γίνονται στον Δήμο\nΑδικαιολόγητα μειωμένο είναι το ενδιαφέρον των Σητειακών για τα rapid test τα οποία γίνονται από το κλιμάκιο της ΚΟΜΥ Λασιθίου τις τελευταίες εβδομάδες στον Δήμο Σητείας. Την δυσαρέσκειά του εξέφρασε ο Δήμαρχος Σητείας κ Γιώργος Ζερβάκης σε δηλώσεις μετά την ολοκλήρωση της διαδικασίας έχοντας ληφθεί 55 rapid test σήμερα τα οποία στο σύνολό τους ήταν αρνητικά. “Ο Δήμος σε συνεργασία με την ΚΟΜΥ Λασιθίου έχει μεριμνήσει και εξασφαλίσει τακτικές επισκέψεις του κλιμακίου προκειμένου να έχουμε...\nOΣητείαΑύριο Τρίτη 30 Μαρτίου τα επαναληπτικά τέστ ταχείας ανίχνευσης (rapid test) στο Δήμο Σητείας\nStavroula29. March 2021\nΔήμος Σητείας / Πολιτική Προστασία Υπενθυμίζεται ότι αύριο Τρίτη 30 Μαρτίου 2021, θα διεξαχθούν επαναληπτικά τέστ κοροναϊού ταχείας ανίχνευσης (rapid test) από την ΚΟΜΥ Λασιθίου στο χώρο του κολυμβητηρίου της πόλης της Σητείας από ώρα 10:00 έως 14:00. Η προσέλευση είναι ελεύθερη για όλους τους δημότες. Παρακαλούνται οι προσερχόμενοι να έχουν μαζί τους τον ΑΜΚΑ καθώς και τον αριθμό του κινητού τηλεφώνου τους. Το αποτέλεσμα θα αποστέλλεται υπό μορφή μηνύματος. Επιθυμία του Δήμου είναι να...\nΕλλάδαΕστίαση: ΕΠΙΤΕΛΟΥΣ ΤΕΛΟΣ\nΕΠΙΤΕΛΟΥΣ ΤΕΛΟΣ Κλείνοντας ένα χρόνο lockdown και περιοριστικών μέτρων και μετά από σχεδόν 6 μήνες με κλειστές τις επιχειρήσεις, μας γεννιέται η απορία αν τελικά ζούμε σε παράλληλο σύμπαν. Αλήθεια τώρα, βρισκόμαστε σε lockdown; Οι καταστροφικές συνέπειες στην οικονομία μας και πολύ πιο έντονα στον κλάδο μας είναι πλέον πιο εμφανές από ποτέ, όπως επίσης το αφήγημα της κυβέρνησης πως η εστίαση ευθύνεται για την υπερμετάδοση του ιού έχει εκπέσει. Σαν...


Εμβόλιο για τον Κορωνοϊό: Μπορείτε από σήμερα να κλείσετε ραντεβού στο emvolio.gov.gr | eirinika.gr\nΤρίτη, 20 Απριλίου | 06:56\nΕμβόλιο για τον Κορωνοϊό: Μπορείτε από σήμερα να κλείσετε ραντεβού στο emvolio.gov.gr\n«Πρεμιέρα» για την πλατφόρμα emvolio.gov.gr...\n22 Δεκεμβρίου 2020 - 11:40πμ\nΤην ίδια μέρα με τις υπόλοιπες χώρες της Ευρωπαϊκής Ένωσης, στις 26 Δεκεμβρίου, θα παραλάβει η Ελλάδα την πρώτη παρτίδα εμβολίων των Pfizer/BioNTech, σύνολο 9. 750 δόσεων. Την επόμενη μέρα θα διενεργηθούν οι πρώτοι εμβολιασμοί στα νοσοκομεία αναφοράς της Αττικής «Ευαγγελισμός», «Σωτηρία», «Αττικόν», «Ασκληπιείο» και «Θριάσιο».\nΣτις 28 Δεκεμβρίου θα πραγματοποιηθεί διανομή προς το Πανεπιστημιακό της Λάρισας, στο ΑΧΕΠΑ, στο Πανεπιστημιακό Ιωαννίνων και στην Πάτρα, ώστε να ξεκινήσουν οι εμβολιασμοί του υγειονομικού προσωπικού στις 29 Δεκεμβρίου. Έως 30 Δεκεμβρίου η Ελλάδα θα παραλάβει την πρώτη μεγάλη παρτίδα εμβολίων 83.850 δόσεων.\nΟι παραδόσεις των εμβολίων των Pfizer/BioNTech που αντιστοιχούν στον πληθυσμό μας με βάση την κεντρική ευρωπαϊκή συμφωνία είναι να μας παραδοθούν έως το τέλος Ιανουαρίου 429.000 δόσεις και άλλες 333.450 έως τέλος Φεβρουαρίου.\nΜέχρι τέλος Μαρτίου θα έχουμε παραλάβει μόνο από Pfizer/BioNTech 1.265.550 δόσεις και σε αυτές αναμένεται να προστεθούν τον Ιανουάριο, από τι στιγμή που θα λάβουν έγκριση, και τα εμβόλια των Moderna και AstraZeneca.\nΣύμφωνα με όσα έγιναν γνωστά, ραντεβού θα μπορούμε να κλείνουμε, είτε μέσω της πλατφόρμας emvolio.gov.gr, είτε από φυσικά σημεία (π.χ. με ραντεβού σε φαρμακεία).\nΑξίζει να σημειωθεί ότι η πλατφόρμα emvolio.gov.gr αναμένεται να είναι στον «αέρα» από σήμερα Τρίτη όπου οι πολίτες θα μπορούν να αντλούν χρήσιμες πληροφορίες που σχετίζονται με τον εμβολιασμό.\nΑπό Δευτέρα 19 Απριλίου υποχρεωτικά self tests σε εργαζομένους σε ιδιωτικό και δημόσιο τομέα - Πρόστιμα ως 1.500 ευρώ\nΑπίθανος! Ισπανός κομμωτής αντί να βάφει τα μαλλιά τυπώνει πάνω σε αυτά - Με μια καινοτόμα τεχνική δημιουργεί μοναδικά σχέδια (φωτό)\n19 Απριλίου 2021 - 7:28μμ\nΚορωνοϊός: Πάνω από 7 εκατ εμβόλια στην Ελλάδα έως τα τέλη Ιουνίου - Τι γίνεται με το Johnson & Johnson (βίντεο)\nΑυτοί είναι οι 3 άντρες του ζωδιακού που θα σε ταλαιπωρήσουν! Θα δοκιμάσουν τις αντοχές της κάθε γυναίκας\nVintage pics της Tatum O’Neal: Η ηθοποιός που κέρδισε Όσκαρ στα 10 της! - Το πιο νέο άτομο που πήρε ποτέ το πολυπόθητο βραβείο\nΣτέλιος Παρλιάρος: Πεντανόστιμη γιαουρτόπιτα με γλυκό του κουταλιού - Ταιριάζει άψογα και με παγωτό\nΠέθανε ο στιχουργός Σπύρος Γιατράς: Ο δημιουργός μεγάλων λαϊκών επιτυχιών του Στράτου Διονυσίου, του Βοσκόπουλου, του Πάριου (φωτό)


Τραγωδία στην Ηλεία: Τι λένε οι συγχωριανοί πατέρα και γιου για το έγκλημα - CNN.gr\nΤρίτη, 07 Ιουλίου 2020 17:33\nΑνάστατη παραμένει η τοπική κοινωνία στο χωριό Μηλέα, στη Ζαχάρω του νομού Ηλείας, μετά την οικογενειακή τραγωδία που εκτυλίχθηκε το βράδυ της Δευτέρας, όταν 86χρονος πατέρας σκότωσε τον 45χρονο γιο του και στη συνέχεια αυτοκτόνησε.\nΣύμφωνα με πληροφορίες από το patrisnews.com, οι συγχωριανοί δράστη και θύματος δεν μπορούν ακόμη να πιστέψουν πώς συνέβη τέτοιο έγκλημα.\n«Τι να σας πω; Εγώ δεν μπορώ να κρατηθώ, δεν μπορώ, δεν μπορώ. Αυτό ήταν ξαφνικό, όχι για μας, για όλο το χωριό. Καλοί άνθρωποι ήταν, δεν ήταν ότι μάλωναν. Είχε 9 παιδιά ο άνθρωπος, δεν είχε μόνο αυτό. Εννέα παιδιά και όλα σπουδασμένα. Όλα τα παιδιά του είναι επιστήμονες», ανέφερε μία γυναίκα από το χωριό.\nΜια ξαδέρφη του θύματος σημείωσε ότι ο 86χρονος ήταν δάσκαλος και έψελνε και στην εκκλησία. «Μείναμε άφωνοι. Δεν είχε δείξει τέτοιο πράγμα», είπε.\n«Ήταν όλα στο μυαλό του πατέρα μου»\nΤην ίδια στιγμή, συγκλονιστική είναι η μαρτυρία ενός από τους γιους του 86χρονου δράστη, ο οποίος μίλησε στον τηλεοπτικό σταθμό Star.\n«Ήταν όλα στο μυαλό του πατέρα μου. Προσπαθούσαμε να του κάνουμε τα χατίρια. Κατά αυτόν τον τρόπο, είχαμε καλές σχέσεις», είπε ο γιος του συνταξιούχου εκπαιδευτικού.\nΚαι πρόσθεσε: «Αν σας ενδιαφέρει η αλήθεια να κάνετε λίγο υπομονή, σεβαστείτε τον πόνο μας».\nΣημειώνεται ότι η κηδεία πατέρα και γιου θα γίνει την Τετάρτη, 8 Ιουλίου.\nΟ 86χρονος συνταξιούχος εκπαιδευτικός ζούσε μόνος του στο πατρικό σπίτι στη Μηλέα.\nΜε τη σύζυγο του, η οποία έφυγε από την ζωή πριν χρόνια, είχαν αποκτήσει εννέα παιδιά, όλα γνωστά τόσο στην κοινωνία της περιοχής της Ζαχάρως όσο και του Πύργου.\nΟ μικρότερος γιος του είχε κατέβει το τελευταίο διάστημα στην περιοχή της Ζαχάρως και έμενε είτε με τον πατέρα στο χωριό είτε στον Πύργο.\nΤη Δευτέρα είχε κανονίσει να βρεθεί στον Πύργο με τα αδέρφια του, προκειμένου να φάνε όλοι μαζί τα ψάρια που είχε ψαρέψει. Πριν κατέβει στον Πύργο, όμως, αποφάσισε να ενημερώσει και να συναντήσει για λίγο τον πατέρα του.\nΤα αδέρφια του τον περίμεναν αλλά εκείνος δεν εμφανίστηκε ποτέ. Είχε δολοφονηθεί από τον ίδιο τον πατέρα τους.\nΣύμφωνα με πληροφορίες του ΑΠΕ-ΜΠΕ, οι δύο άνδρες διαπληκτίζονταν συχνά τα τελευταία χρόνια, ενώ οι αστυνομικοί που ερευνούν την υπόθεση, βρήκαν σημείωμα.\nΕΛΛΑΔΑ\t· ΕΙΔΗΣΕΙΣ\t· CNN ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· ΗΛΕΙΑ\t· ΔΟΛΟΦΟΝΙΑ\t· ΖΑΧΑΡΩ\t· ΟΙΚΟΓΕΝΕΙΑΚΗ ΤΡΑΓΩΔΙΑ


Μία τροφή πλόυσια σε θρεπτική αξία\nΠοια τα οφέλη της κατανάλωσής τους\n«Χωρίς τα όσπρια ο Ευρωπαϊκός πληθυσμός δε θα είχε διπλασιαστεί σε μόλις λίγους αιώνες και δε θα ήμασταν οι εκατοντάδες εκατομμυρίων που είμαστε σήμερα», επισημαίνει χαρακτηριστικά ο Ουμπέρτο Έκο, επιδιώκοντας να καταδείξει τη συνεισφορά και τη μεγάλη θρεπτική αξία των οσπρίων. Και δεν έχει άδικο. Εδώ και χιλιετίες τα όσπρια αποτελούν απαραίτητο διατροφικό συστατικό σε όλο τον κόσμο∙ εκατομμύρια άνθρωποι βασίζονται καθημερινά στην ευκολία και τη θρεπτική πυκνότητα των οσπρίων.\nΤι είναι όμως τα όσπρια;\nΠρόκειται για τους αποξηραμένους καρπούς ή τα ώριμα σπέρματα συγκεκριμένων φυτών, που ανήκουν στην οικογένεια Fabaceae, δηλαδή των λεγόμενων ψυχανθών. Στα πιο γνωστά όσπρια περιλαμβάνονται τα φασόλια, οι φακές, τα ρεβίθια, ο αρακάς, η φάβα, τα κουκιά, το λαθούρι. Γιατί πρέπει να τα τρώμε;\n1. Είναι πλούσια σε πρωτεΐνες, υδατάνθρακες κ φυτικές ίνες\nΤα όσπρια έχουν τη μεγαλύτερη περιεκτικότητα σε πρωτεΐνες, μαζί με τα δημητριακά, σε ποσοστό 20-25%. Η πρωτεΐνη συνιστά σημαντικό συμπλήρωμα της διατροφής, καθώς είναι ζωτικής σημασίας για την κυτταρική λειτουργία και τη μυϊκή δύναμη. Για αυτό, καθίστανται ιδιαίτερα σημαντικά στις δίαιτες των χορτοφάγων αποτελώντας κυρίαρχη πηγή πρωτεϊνών. Εξίσου σπουδαία είναι και η περιεκτικότητα των οσπρίων σε υδατάνθρακες, τους οποίους χρησιμοποιεί ο οργανισμός, προκειμένου να αντλήσει ενέργεια και να διεκπεραιώσει τις καθημερινές λειτουργίες. Βοηθούν, επίσης, και στο μεταβολισμό λιπών. Τέλος, περιέχουν πλούσια ποσότητα φυτικών ινών, με αποτέλεσμα να επιτυγχάνεται τόσο η ομαλή λειτουργία του εντέρου όσο και ο καλύτερος έλεγχος της χοληστερίνης. Ένα φλιτζάνι μαγειρεμένες φακές, για παράδειγμα, περιέχει 16 γραμμάρια φυτικών ινών ή κι ως 64 τοις εκατό της καθημερινής συνιστώμενης τιμής. Αυτό είναι ιδιαίτερα επωφελές, όταν πρόκειται για δυσκοιλιότητα! Η αύξηση της πρόσληψης φυτικών ινών είναι μία από τις πρώτες γραμμές άμυνας του οργανισμού.\nΑν επιθυμείτε να χάσετε μερικά κιλά, τότε θα πρέπει να αρχίσετε να σκέφτεστε την προσθήκη οσπρίων στη διατροφή σας. Χάρη στην κατανάλωση οσπρίων προωθείται ο κορεσμός κι αποτρέπεται η πείνα. Σύμφωνα με μια μελέτη που δημοσιεύτηκε στην Εφημερίδα του Αμερικανικού Κολεγίου Διατροφής, όσοι κατανάλωναν φασόλια τακτικά είχαν χαμηλότερο σωματικό βάρος και 22 τοις εκατό χαμηλότερο κίνδυνο παχυσαρκίας. Ακόμη, τα όσπρια θεωρούνται διαιτητικά, αφού είναι χαμηλά σε θερμίδες, αλλά υψηλά σε βιταμίνες και θρεπτικά συστατικά. Έχουν, επίσης, μικρό ποσοστό λίπους και χαμηλό γλυκαιμικό δείκτη. Ωστόσο, πρέπει κι εμείς να συμβάλλουμε στο αδυνάτισμα. Τι σημαίνει αυτό; Οι θερμίδες που περιέχει μια μερίδα οσπρίων αυξάνονται όσο αυξάνεται και το λάδι που αυτή περιέχει. Επομένως, θα πρέπει να είμαστε προσεκτικοί με την ποσότητα του λαδιού που χρησιμοποιούμε, για να τα μαγειρέψουμε. Η ιδανική ποσότητα θα ήταν μια κουταλιά της σούπας, που προσδίδει περίπου 300 θερμίδες.\n3. Ενισχύουν την υγεία της καρδιάς\nΑναμφίβολα, η καρδιά καθιστά ένα από τα πιο σημαντικά όργανα του σώματος! Προμηθεύει όλους τους ιστούς του σώματος με αίμα, οξυγόνο και θρεπτικά συστατικά, για να λειτουργήσουν ομαλά. Μια μελέτη που δημοσιεύτηκε στην Αμερικανική Εφημερίδα της Κλινικής Διατροφής διαπίστωσε ότι η κατανάλωση οσπρίων συνδέεται με μειωμένο κίνδυνο καρδιακών παθήσεων. Επιπρόσθετα καρδιακά οφέλη που παρέχει η κατανάλωση τροφίμων αποτελούν η μείωση των τριγλυκεριδίων και της αρτηριακής πίεσης. Επιπλέον, μια μελέτη του 2011 έδειξε πως μια δίαιτα πλούσια σε όσπρια μπορεί να μειώσει τόσο την ολική όσο και την κακή χοληστερόλη LDL.\n4. Σταθεροποιούν το σάκχαρο\nΠέρα από όλα τα προαναφερθέντα εντυπωσιακά οφέλη για την υγεία, τα όσπρια συμβάλλουν στη ρύθμιση σακχάρου στο αίμα. Η μεγάλη ποσότητα φυτικών ινών που περιέχεται στα όσπρια επιβραδύνει την απορρόφηση της ζάχαρης και διατηρεί σταθερά τα επίπεδα σακχάρου στο αίμα. Τα τελευταία ήταν χαμηλότερα σε αυτούς που έτρωγαν τακτικά όσπρια σε σύγκριση με εκείνους που δεν το έκαναν, ανέδειξε μια μελέτη του 2014 με περισσότερους από 2000 συμμετέχοντες. Σε συνδυασμό με τα φρούτα, τα λαχανικά και μια καλή πηγή πρωτεΐνης, τα όσπρια μπορούν να γίνουν μια υγιεινή προσθήκη στη διατροφή, συντείνοντας στον έλεγχο του σακχάρου στο αίμα.\nΌσπρια και συνδυασμοί\nΘα πρέπει, αναμφισβήτητα, να κάνουμε τους σωστούς συνδυασμούς, προκειμένου να εκμεταλλευτούμε τη διατροφική τους αξία στο έπακρο. Μια ιδανική λύση θα αποτελούσε ο συνδυασμός τους με τρόφιμα που περιέχουν θειούχα αμινοξέα, για να μεγιστοποιείται η βιολογική αξία των πρωτεϊνών. Τέτοια τρόφιμα είναι το ρύζι ή οι ξηροί καρποί, ενώ ένα από τα πιο γνωστά και θρεπτικά πιάτα είναι το ρεβιθόριζο ή το φακόρυζο το οποίο μαγειρεύουν σε πολλές περιοχές της Ελλάδας. Ακόμα, τα όσπρια μπορούν να συνδυαστούν με όξινα τρόφιμα, όπως το πορτοκάλι, για να αυξηθεί η απορρόφησής τους από τον οργανισμό. Περιέχουν μεγάλη ποσότητα σιδήρου, κάτι που καθιστά τα όσπρια μια ιδανική επιλογή για τους ανθρώπους που δεν καταναλώνουν κρέας. Υπάρχουν αρκετές συνταγές για τα όσπρια! Μπορούν να σερβιριστούν ζεστά σαν σούπα ή πλακί στο φούρνο με ντομάτα, μυρωδικά και μπαχαρικά ή σαν σαλάτα ή ακόμα και με θαλασσινά! Επιπλέον για τα άτομα που δεν τα προτιμούν στην κανονική τους μορφή, μπορούν να τα καταναλώσουν πολτοποιημένα (πχ ρεβιθοκεφτέδες ή κεφτέδες από φακή) ή υπό τη μορφή πουρέ πχ χούμους (πουρές ρεβιθιών).\nΣυνοψίζοντας, τα όσπρια αποτελούν μια σπουδαία τροφή για τη μεσογειακή διατροφή, πλούσια σε πρωτεΐνη, χαμηλή σε κορεσμένα λιπαρά και καλής περιεκτικότητας σε φυτικές ίνες. Προτείνεται η κατανάλωση τους 1-2 φορές την εβδομάδα για την μείωση της κακής χοληστερίνης και την καλύτερη ρύθμιση του βάρους.


Στον Όλυμπο με τη Mercedes-Benz X-Class | ΤΡΟΧΟΙ & TIR\nΣυνεχίζοντας με επιτυχία την εμπορική της πορεία στην Ελλάδα, η Mercedes-Benz X-Class, το πρώτο premium pick up της γερμανικής εταιρείας, συναρπάζει με τις εξαιρετικές δυνατότητές της εντός και εκτός δρόμου. Μάλιστα στην πιο πλούσια έκδοση, την Power, η πολυτέλεια και η άνεση αποτελούν τα βασικά χαρακτηριστικά του εσωτερικού της. Παράλληλα διατηρεί αυξημένες μεταφορικές διαστάσεις, με ανθεκτικό χώρο φόρτωσης, για σκληρή επαγγελματική χρήση.\nΆλλωστε ο ρόλος της Χ-Class είναι διπλός: αφενός να χρησιμοποιηθεί από τον ιδιοκτήτη ο οποίος θέλει ένα ασφαλές και άνετο όχημα για τις οικογενειακές αποδράσεις του, αφετέρου να είναι δυνατό για να μεταφέρει με ευκολία τα εμπορεύματά του. Έχουμε στη διάθεσή μας την έκδοση Power με τους 190 ίππους στην οποία φορτώνουμε μια παλέτα τούβλα συνολικού βάρους 750 κιλών και εν συνεχεία την οδηγούμε στην ευρύτερη περιοχή της Λάρισας καταγράφοντας την απόδοση του κινητήρα και τη συνεργασία του με το εφτάρι αυτόματο κιβώτιο. Παράλληλα, σε μια πιο δύσκολη αποστολή δοκιμάζουμε την Χ-Class στη διαδρομή Ελασσόνα-καταφύγιο Χριστάκη στον Όλυμπο σε υψόμετρο 2.500 μέτρων, λίγα μέτρα κάτω από τις επιβλητικές κορυφές του.\nΠερνώντας στο εσωτερικό της X-Class, ρυθμίζουμε το κάθισμα αρκετά εκατοστά προς τα πίσω αφήνοντάς μας αρκετό ελεύθερο χώρο για τα πόδια. Η μοναδική παρατήρησή μας αφορά το τιμόνι το οποίο ρυθμίζεται μόνο επάνω-κάτω και όχι μέσα-έξω. Ο κινητήρας εκκινεί πατώντας το κουμπί Start/Stop. Η χρήση του αυτόματου κιβωτίου γίνεται από το λεβιέ ο οποίος έχει τέσσερις επιλογές: τη θέση P για πάρκινγκ, την R για όπισθεν, τη Ν για νεκρά και τη D για οδήγηση.\nΠατώντας μαλακά το γκάζι οι αλλαγές των σχέσεων, από την πρώτη μέχρι την τετάρτη γίνονται από τις 1.550 έως τις 1.800 σ.α.λ ενώ για τις υπόλοιπες από τις 1.800-2.700 σ.α.λ. Αυτό που παρατηρούμε είναι ότι οι αλλαγές γίνονται γρήγορα χωρίς διακοπή ισχύος και το βασικότερο χωρίς να γίνονται αισθητές στους επιβάτες. Στον αυτοκινητόδρομο με ταχύτητα μέχρι 120 χλμ/ώρα και ενεργοποιημένο το cruise control η μέση κατανάλωση πέφτει κάτω από τα 8 λίτρα και η ποιότητα του ταξιδιού είναι εξαιρετική. Βέβαια έχοντας ο οδηγός στη διάθεσή του 190 ίππους, ροπή 450 Nm και τουρμπίνα δυο σταδίων, το μόνο βέβαιο είναι ότι θα μπει στον πειρασμό να σανιδώσει το γκάζι και να το οδηγήσει αρκετά σβέλτα. Ακριβώς το ίδιο κάναμε και εμείς στη διαδρομή της Δεσφίνας, με τις πολλές ανηφόρες. Πιέσαμε πιο δυνατά το γκάζι και παρατηρήσαμε τις αλλαγές στη λειτουργία του κιβωτίου. Πλέον, οι αλλαγές των σχέσεων γίνονται πιο ψηλά, από τις 2.800 σ.α.λ και πάνω, διατηρώντας παράλληλα τις σχέσεις σε μεγαλύτερο εύρος στροφών.\nΞεκινούμε από τη Λάρισα για την Ελασσόνα και εν συνεχεία για το καταφύγιο Χριστάκη στον Όλυμπο σε υψόμετρο 2.500 μέτρων. Στο πρώτο μέρος της διαδρομής, μέχρι το χωριό Ολυμπιάδα μας δίνεται η δυνατότητα να ελέγξουμε τα κρατήματα του αυτοκινήτου. Η ανάρτηση με διπλά ψαλίδια εμπρός και ο άκαμπτος άξονας με πέντε συνδέσμους πίσω προσφέρει εξαιρετικό κράτημα στις στροφές χωρίς να δημιουργεί απότομες κλίσεις.\nΑκόμη και αν κάποιες στιγμές το παρακάναμε και μπήκαμε με αρκετά χιλιόμετρα, το ESP ήταν συνεχώς παρόν. Λίγα χιλιόμετρα μετά το χωριό Ολυμπιάδα αφήνουμε την άσφαλτο και πλέον κινούμαστε σε χωματόδρομο.\nΗ διαδρομή αυτή έκρυβε δυο δυσκολίες, από τη μία είχε παρατεταμένη ανηφόρα και από την άλλη πολλές κοφτερές πέτρες τις οποίες έπρεπε να αποφύγουμε για να μην προκαλέσουμε ζημιά στα ελαστικά του αυτοκινήτου. Βέβαια η αυξημένη απόστασή του από το έδαφος στα 212 χιλιοστά συντελεί στην προσπέλαση των εδαφικών ανωμαλιών και επιπλέον η πρώτη σχέση, με επιλογή της τετρακίνησης, είναι αρκετά κοντή κάνοντας ευκολότερες τις αναρριχήσεις. Έτσι, μετά τα 2.200 μέτρα υψόμετρο, όπου η διαδρομή γίνεται ακόμη πιο δύσκολη, η ποιότητα του ταξιδιού παραμένει εξαιρετική. Το αυτοκίνητο δεν παίρνει απότομες κλίσεις, οι αναρτήσεις απορροφούν αποτελεσματικά τα χτυπήματα από τις λακκούβες και στο εσωτερικό δεν ακούγεται κανένας τριγμός. Κατεβαίνοντας από το καταφύγιο χρησιμοποιούμε το σύστημα Downhill Speed Regulation το οποίο διατηρεί σταθερή την ταχύτητα σε μεγάλες κατηφόρες, χωρίς να πατάει ο οδηγός το φρένο. Ενεργοποιώντας μάλιστα τη λειτουργία Low, από την τετρακίνηση 4MATIC, η κίνηση γίνεται με μόλις πέντε χιλιόμετρα/ώρα.\nΦόρτωμα και μεταφορά τούβλων\nΤο φόρτωμα της καρότσας της X-Class περιλάμβανε μια παλέτα με τούβλα και τη μεταφορά της σε κοντινή περιοχή. Η φόρτωσή της γίνεται είτε από γερανό με απευθείας ξεφόρτωμά της επάνω στην καρότσα ή με κλαρκ από την πίσω πόρτα και μετακίνησή της στην εμπρός πλευρά. Με 750 κιλά φορτίο η συμπεριφορά της XClass στο δρόμο παραμένει σχεδόν ίδια.\nΟ κινητήρας αποδίδει εξίσου γρήγορα, με τη διαθέσιμη ροπή να παραμένει υψηλή από τις χαμηλές στροφές, και στις 1.500 το άρπαγμά του είναι άμεσο. Να τονίσουμε όμως ότι το κιβώτιο κάνει τις αλλαγές σε υψηλότερο εύρος στροφών, περίπου στις 1.900 σ.α.λ., ανάλογα βέβαια με τη μορφολογία της διαδρομής που κινείται. Ακόμη και όταν είναι φορτωμένο το pick up, όταν ο οδηγός κάνει kick down το κιβώτιο ανταποκρίνεται άμεσα και οι αλλαγές των σχέσεων γίνονται γρήγορα. Να τονίσουμε επίσης για το χώρο φόρτωσης ότι στο πάτωμα χωράνε συνολικά εννιά κλούβες διαστάσεων 0,53 εκ. μήκους, 0,33 εκ. ύψους και 0,35 εκ. πλάτους. Επιπλέον, το κατώφλι φόρτωσης βρίσκεται στα 854 χιλιοστά, το ύψος των πλαϊνών τοιχωμάτων βρίσκεται στα 431 χιλιοστά και η απόσταση ανάμεσα στους θόλους είναι 1.215 χιλιοστά.\nΕίτε οδηγήσεις την Χ-Class στο Κολωνάκι, είτε στο πιο απομακρυσμένο χωριό του νομού Λάρισας, ένα πράγμα είναι το μόνο σίγουρο, ότι τα μάτια των υπόλοιπων οδηγών πέφτουν πάντα επάνω της. Η πληθωρική και δυναμική παρουσία της σε κερδίζει από την πρώτη ματιά. Σε συνδυασμό μάλιστα με το κόκκινο χρώμα της και τις χρωμιωμένες προσθήκες της στη μάσκα, τις μπάρες στην καρότσα και τις σχάρες, το σύνολο γίνεται ακόμη πιο ελκυστικό. Να αναφέρουμε ότι οι πλευρικές μπάρες από ανοξείδωτο χάλυβα έχουν διάμετρο 76 χιλιοστά, οι οποίες εκτός από την οπτική αναβάθμιση διευκολύνουν το ασφαλές πάτημα κατά την από/επιβίβαση των επιβατών.\nPower και στο εσωτερικό\nΗ έκδοση Power είναι η πιο πλούσια από τις τρεις διαθέσιμες επιλογές, παρέχοντας όλες τις ανέσεις, όπως ψηφιακή τεχνολογία, δυνατότητες συνδεσιμότητας, διζωνικό κλιματισμό και σύστημα πλοήγησης. Τα δυο μπροστινά καθίσματα είναι δερμάτινα και θερμαινόμενα και παρέχουν καλή πλευρική στήριξη στους επιβάτες. Επίσης, τα τρία πίσω καθίσματα είναι δερμάτινα, προσφέροντας παράλληλα αρκετά εκατοστά ελεύθερου χώρου για τα πόδια και τις πλάτες των επιβατών.\nΗ πρόσβαση τόσο των μπροστινών όσο και των πίσω επιβατών διευκολύνεται από τις χειρολαβές που είναι τοποθετημένες στις κολώνες.\nΑκόμη, στο ταμπλό το υλικό είναι επίσης από δέρμα αναβαθμίζοντας σημαντικά την εικόνα του οχήματος. Χρησιμοποιώντας την οθόνη 7 ιντσών ο οδηγός αποκτά πρόσβαση στο ραδιόφωνο, το τηλέφωνο, στις λειτουργίες του αυτοκινήτου καθώς και στο Navigation.\nΣτο δια ταύτα η Mercedes-Benz X-Class ανταποκρίνεται και με το παραπάνω στις απαιτήσεις του ιδιοκτήτη της. Η οδική συμπεριφορά του οχήματος είναι άψογη, ακόμη και με βαρύ φορτίο, και η απόδοση του κινητήρα και η συνεργασία του με το αυτόματο κιβώτιο επτά σχέσεων υποδειγματική. Σε αυτό που θέλουμε επίσης να σταθούμε είναι η κατανάλωσή της η οποία διατηρείται χαμηλά συμβάλλοντας σε οικονομικές μετακινήσεις. Τέλος, σε δύσκολες εκτός δρόμου διαδρομές μετατρέπεται σε θηρίο ξεπερνώντας κάθε εμπόδιο.\nMERCEDES-BENZX-Classpick upαγροτικά αυτοκίνητααγροτικό mercedestest drive xclassδοκιμή xclass mercedesΕπαγγελματικά αυτοκίνητα


Τέιλορ Σουίφτ: Άγνωστος επιχείρησε να εισβάλει στο διαμέρισμά της - CNN.gr\nΤέιλορ Σουίφτ: Άγνωστος επιχείρησε να εισβάλει στο διαμέρισμά της\nΑνανεώθηκε: Τρίτη, 20 Απριλίου 2021 23:59\nΈνας άνδρας συνελήφθη στη Νέα Υόρκη, αφού επιχείρησε να εισβάλει στο διαμέρισμα της τραγουδίστριας Τέιλορ Σουίφτ.\nΟ Χανκς Τζόνσον, όπως είναι το όνομα του 52χρονου δράστη, συνελήφθη από αστυνομικούς το απόγευμα του Σαββάτου, μετά από κλήση που ειδοποιούσε για εισβολή στο κτίριο στο οποίο βρίσκεται το διαμέρισμα της Σουίφτ. Η τραγουδίστρια δεν βρισκόταν στο διαμέρισμά της την ώρα του περιστατικού.\nΣτον 52χρονο απαγγέλθηκαν κατηγορίες για καταπάτηση, πριν αφεθεί ελεύθερος χωρίς εγγύηση το βράδυ του Σαββάτου. Η Τέιλορ Σουίφτ έχει βρεθεί κατ' επανάληψη αντιμέτωπη με stalkers, εμμονικούς θαυμαστές δηλαδή, οι οποίοι έχουν επιχειρήσει να εισβάλλουν στο σπίτι της στη Νέα Υόρκη, αλλά και στο Λος Άντζελες.\nΤο 2018, η Σουίφτ έκανε αίτηση για ασφαλιστικά μέτρα εναντίον ενός άνδρα που επιχείρησε να μπει στο σπίτι της, κρατώντας μάλιστα μαχαίρι. Ένας άλλος άνδρας έστελνε στην τραγουδίστρια επιστολές στις οποίες απειλούσε ότι θα τη βιάσει και θα τη σκοτώσει.\nΤο 2019, ένας τρίτος άνδρας καταδικάστηκε σε 6 μήνες φυλάκισης, αφού εισέβαλε στο διαμέρισμά της στη Νέα Υόρκη, έκανε ντους και στη συνέχεια κοιμήθηκε. Έκτοτε, η Σουίφτ έχει αυξήσει τα μέτρα προσωπικής της ασφάλειας και δεν κυκλοφορεί ποτέ μόνη.\nΨΥΧΑΓΩΓΙΑ\t· STALKER\t· ΣΥΝΕΛΗΦΘΗ\t· ΣΥΛΛΗΨΗ\t· ΝΕΑ ΥΟΡΚΗ\t· ΔΙΑΜΕΡΙΣΜΑ\t· ΤΕΙΛΟΡ ΣΟΥΙΦΤ\t· ΘΑΥΜΑΣΤΗΣ\t· ΕΙΣΒΟΛΗ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Καφές: Αν νιώσετε αυτά τα συμπτώματα πρέπει να τον μειώσετε! - EL\nPrevΠροηγούμενο ΆρθροΝΔ: «Να απαντήσει η κυβέρνηση γιατί η ΔΕΗ εξαγόρασε με 4,8 εκατ. εταιρεία φίλου του Ζάεφ με ζημιές 5,4 εκατ.» (βίντεο)\nΕπόμενο ΆρθροΣυνέλαβαν ύποπτο για τη δολοφονία της δημοσιογράφου Βικτόρια ΜαρίνοβαNext


Πύργος: ΡΟΜΑ τα έσπασαν μέσα και έξω από το Γενικό Νοσοκομείο (foto - video HD) - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 23/09/2021 | 05:41\nΠύργος: ΡΟΜΑ τα έσπασαν μέσα και έξω από το Γενικό Νοσοκομείο (foto - video HD)\n06/12/2011 - 19:46\nΣτα όρια τους έχουν φτάσει εργαζόμενοι και επισκέπτες στο νοσοκομείο Πύργου, αλλά και οι περίοικοι από την παραβατική συμπεριφορά των ΡΟΜΑ. Tο απόγευμα της Τρίτης μεπέτρες, σιδερολοστούς και άλλα αντικείμενα, μια πολυμελής ομάδα σύμφωνα με μαρτυρίες, έσπασε ότι βρήκε στο πέρασμά της. Τα εξωτερικά εμπορικά κιόσκια, το φυλάκιο των σεκιούριτι και ένα αυτοκίνητο συγγενούς ασθενούς, δεν γλίτωσαν από τη μανία των ΡΟΜΑ. Άμεση ήταν η κινητοποίηση των ανδρών της Υποδιεύθυνσης Ασφάλειας Πύργου που έκανε στο επόμενο από το χτύπημα ημίωρο αρκετές προσαγωγές.\nΣτα όρια τους έχουν φτάσει εργαζόμενοι και επισκέπτες στο νοσοκομείο Πύργου, αλλά και οι περίοικοι από την παραβατική συμπεριφορά των ΡΟΜΑ. Χθες το απόγευμα με πέτρες, σιδερολοστούς και άλλα αντικείμενα, μια πολυμελής ομάδα σύμφωνα με μαρτυρίες, έσπασε ότι βρήκε στο πέρασμά της. Τα εξωτερικά εμπορικά κιόσκια, το φυλάκιο των σεκιούριτι και ένα αυτοκίνητο συγγενούς ασθενούς, δεν γλίτωσαν από τη μανία των ΡΟΜΑ. Άμεση ήταν η κινητοποίηση των ανδρών της Υποδιεύθυνσης Ασφάλειας Πύργου που έκανε στο επόμενο από το χτύπημα ημίωρο αρκετές προσαγωγές.


Τα κομμάτια και το σύνολο… Του Παύλου Μ. Παύλου\nΠΟΛΙΤΗΣ NEWS, 06/01/2019 (τελευταία ενημέρωση 13:45)\nΚάθε κατασκευή, δεν αποτελείται μόνο από τα κομμάτια της. Κάθε όλον δεν είναι απλώς το σύνολο των μερών που το αποτελούν. Είναι πάντα κάτι παραπάνω. Η μορφή και η λειτουργικότητα του συνόλου είναι το κάτι παραπάνω. Το ίδιο και ο τρόπος σύνδεσης των κομματιών. Αυτό είναι κάτι που γνωρίζουν πολύ καλά οι αρχιτέκτονες και οι πολιτικοί μηχανικοί – έστω κι αν πολλές φορές κι αυτοί πέφτουν έξω στον τρόπο σύνδεσης. Δυστυχώς, επειδή ακριβώς σπάνια έχουμε την ικανότητα να κοιτάζουμε το σύνολο, σπάνια αντιλαμβανόμαστε ότι αυτό δεν αφορά μόνο τις κατασκευές, αλλά όλες τις δραστηριότητές μας.\nΑνακαλώ στη μνήμη τη φράση του Γερμανού φιλοσόφου και λογοτέχνη Γιόχαν Βόλφγκανγκ Γκαίτε – την οποία μάλιστα ξαναχρησιμοποίησα «ενθουσιωδώς» απ’ αυτήν εδώ τη στήλη – και κάνω δεύτερες σκέψεις. Μιλώντας μεταφορικά, είχε πει ότι «αν όλοι μας φροντίζουμε να έχουμε καθαρά τα σπίτια μας, τότε θα έχουμε μια καθαρή πόλη». Εννοώντας πως όταν όλοι κάνουν σωστά τη δουλειά τους, θα έχουμε ένα καλό συνολικό αποτέλεσμα. Σκέφτομαι όμως ότι το να κάνεις καλά το κομμάτι που σου αναλογεί, σε οτιδήποτε, είναι απαραίτητη προϋπόθεση για να έχεις καλό συνολικό αποτέλεσμα, αλλά όχι επαρκής. Όταν κάνεις τη δουλειά σου θα πρέπει να έχεις διαρκώς στο μυαλό το σύνολο στο οποίο αυτή ανήκει, και πώς αυτή μπορεί να δένεται λειτουργικά με τα άλλα κομμάτια του συνόλου. Αυτονόητο; Κι όμως, μπορεί να το θεωρούμε μιαν ευνόητη αρχή, να την υιοθετούμε θεωρητικά, αλλά στην πράξη όλα δείχνουν πώς δεν την εφαρμόζουμε.\nΘα έπρεπε, ίσως, να καθιερωθεί για τις ανθρωπιστικές επιστήμες ένα διεθνές βραβείο, επιπέδου Νόμπελ, που να επιβραβεύει παλιές επιστημονικές έρευνες για τα συμπεράσματα και τις προβλέψεις τους, εφόσον αυτές αποδεικνύονται ορθές με το πέρασμα του χρόνου. Πριν από 60 περίπου χρόνια, ο καθηγητής κοινωνιολογίας C. Wright Mills δημοσίευσε ένα έργο με κοινωνιολογικό και φιλοσοφικό περιεχόμενο. «Η κοινωνιολογική φαντασία». Με αυτό το έργο, όπως και με όλη του την επιστημονική δράση, προσπάθησε να πείσει τους πολίτες ότι ο δυτικός ανεπτυγμένος κόσμος μπαίνει σε μια φάση-παγίδα. Όπου ο επιμερισμός, η αποκλειστική αφοσίωση στον μικρόκοσμο (επιστημονικό, επαγγελματικό, προσωπικό), και η απουσία διαρκούς συναίσθησης του γενικού, οδηγούν σε ένα αυτοκαταστροφικό χάος. Σ’ αυτό το πλαίσιο, μίλησε για την καθιέρωση πια του «γραφειοκρατικού ήθους»: Οι κοινωνίες και οι επαγγελματικές (ή ακόμη και επιστημονικές) κοινότητες τείνουν προς ένα μοντέλο στο οποίο, μέσω του αφηρημένου εμπειρισμού, τα πάντα αποκτούν χαρακτήρα μεμονωμένων διεκπεραιώσεων. Στην πράξη, πέρα από τις διακηρύξεις, τα πάντα κινούνται μακριά από κάθε έννοια συνολικής εικόνας, σχεδιασμού, και οραματικών στόχων.\nΜέι: Σε αχαρτογράφητο έδαφος αν πούμε όχι στη ΣυμφωνίαΣτο στόχαστρο της Ίντερ και ο Ρόμπεν